വരകള്: വര്‍ണ്ണങ്ങള് ചിറകുവിടര്‍ത്തും മുന്‍പ്..!\nവര്‍ണ്ണങ്ങള് ചിറകുവിടര്‍ത്തും മുന്‍പ്..!\nഒരുപാട് നിറങ്ങള് ചിറകിലൊതുക്കുന്ന ഒരു പക്ഷി.\n(എന്തെങ്കിലും വരച്ചില്ലെങ്കില് ഗെറ്റ് ഔട്ട് അടിക്കും എന്ന് സാക്ഷി കുറേ നാളായി സ്നേഹഭീഷണി മുഴക്കുന്നു. ഇനി അതുവേണ്ട. ഇരിക്കട്ടെ സാക്ഷിയുടെ മരത്തില് ഒരു തത്ത.)\nposted by Kumar Neelakantan © (Kumar NM) at 2:02 PM\nതത്തമ്മേ പൂച്ച പൂച്ച...\nകുമാര്‍ജീ മനോഹരം.. സൂപ്പര്\n10/02/2006 11:49 PM\nമോശം എന്ന് കമന്റിട്ടാല് കൊല്ലും എന്ന് കുമാരേട്ടന് പ്രത്യേകം പറഞ്ഞിട്ടുണ്ട്. ഈ പോസ്റ്റിന് മോശം എന്ന് കമന്റിട്ടാല് കൊല്ലാം എന്ന് കുമാരേട്ടന് വിചാരിക്കുന്നതിനും മുന്‍പ് ഈ ബൂലോകത്ത് ആരെങ്കിലും ചെയ്തിരിക്കും. ;)\nഎന്നാ കലക്ക് പടം എന്റെ അണ്ണാ, ശ്ശൊ. കണ്ടിട്ടും കണ്ടിട്ടും കൊതി തീരുന്നില്ല. അസ്സലായി. ഒരുപാടിഷ്ടമായി. ഒന്നൊന്നര വര. കൊട് കൈ.\n10/02/2006 11:52 PM\nവളരെ നല്ല ചിത്രം.\n10/03/2006 12:34 AM\nകുമാറേട്ടന് മോശം എന്ന് പറയരുതെ എന്ന് പറഞ്ഞ പോസ്റ്റിലെ കമന്റില് നേരിട്ട് മോശം എന്ന് പറഞ്ഞില്ലെങ്കിലും പലയിടത്തായി നീ മോശം മോശം എന്ന് മോശപ്പെട്ട രീതിയില് എഴുതിയത് ആര് മോശമല്ലെന്ന് പറഞ്ഞാലും ശരി ഞാന് പറയും മോശമായി പോയി എന്ന്.ശ്രീജീ.. അയ്യേ മോശം മോശം!\n(ഓടോ:കുമാറേട്ടാ കലക്കി. ഈ ടെക്നിക്ക് കൊള്ളാം)\n10/03/2006 12:58 AM\n10/03/2006 1:10 AM\nകുമാര് അപ്പോള് ഒരു വരയന്‍പുലി കൂടിയാണല്ലേ . നന്നയിരിക്കുന്നു ചിത്രം. ഇതു ബ്രസീലിയന് പാരക്കീറ്റ് അല്ലേ?\nഇത്രനന്നായി വരയ്ക്കാമെങ്കില് പ്രൊഫൈലില് ഇങിനെയൊന്നു` ഇട്ടാല്‍പോരേ? ആ നീല ചോദ്യചിഹ്നം ഒരു ചോദ്യചിഹ്നമായിത്തന്നെ അവശേഷിക്കുന്നു.\n10/03/2006 1:13 AM\nഈ പക്ഷി നിറങ്ങള് ചിറകുകളിലൊതുക്കാണോ , അതൊ നിറങ്ങള് പൊഴിക്ക്യാണോ! പാവം പക്ഷി, മഴയത്തിരുന്നാ അതിന്‍റെ നിറൊക്കെ ഇങനെ അലിഞ്ഞലിഞ്ഞ് പോവ്വോ?\n10/03/2006 1:20 AM\nമറന്നു ഒരു കാര്യം.പുള്ളിക്കുട്ടാ (ഇതൊരു കുട്ടന് തന്ന്യല്ലെ , കുട്ടിനി അല്ലല്ലൊ?) ആ പറഞ്ഞത് കാര്യ്യം.\n10/03/2006 1:22 AM\nഎന്റെ മനസ്സിന്റെ ആ ഒരു ആഹ്ലാദം അല്ലെങ്കില് ആ ഒരു സന്തോഷം ഞാന് എങ്ങിനെ പറയും?\nഎന്റെ കുമാര് ബായി, വാക്കുകള് കിട്ടുന്നില്ല. അത്രക്കും സൂപ്പറ്.\n10/03/2006 1:28 AM\nഒരു ഒ.ടോ. വീടിന്റെ മോന്തായത്തെന്തിനാ ആ കരയുന്ന കുഞ്ഞിന്റെ പടം വച്ചിരിക്കുന്നെ..അതെന്തോ പോലെ..\nഞങ്ങടങ്ങോട്ട് പറയും കരയുന്ന കുട്ടികളുടെ,യുദ്ധരംഗങ്ങള് ഒന്നും വീടിന്റെ മുന്മുറീയില് വക്കരുതെന്ന്.വിരുന്നുകാരം ഒത്തിരി ബന്ധങ്ങളും കയറിവരുന്ന സ്ഥലമല്ലെ..\nഎനിക്കറിയാവുന്നത് പറഞ്ഞൂന്നേ ഉള്ളൂട്ടോ..\n10/03/2006 1:42 AM\nപഞ്ചവര്‍ണ്ണ പൈങ്കിളി പെണ്ണേ...\nഎന്ത് ഭംഗി നിന്നെ കാണാന്...\nഎനിക്കിതിന്റെ ആ നീല തൂവലൊന്നു തരൊ കുമാറേട്ടാ. ഒരാവശ്യത്തിന്നാ. ആ നീണ്ട വാലിന്റെ അറ്റത്തൂ‍ൂന്ന് മതി.\nഇടക്കിടയ്ക്കിങ്ങനെ വരച്ചില്ലെങ്കില് ഞങ്ങള് മോശം മോശം എന്ന് പറഞ്ഞു കൊണ്ടിരിക്കും\nഈ തത്തമ്മേന്റെ കണ്ണ് ഭയങ്കര കുഞ്ഞനാണല്ലോ.\n10/03/2006 1:53 AM\nതത്തമ്മ അടിപൊളിയായിട്ടുണ്ട് കുമാര്‍ജി. ‘നിറങ്ങളുടെ നൃത്തം‘ അപ്പോളൊഴിഞ്ഞ് പോയിട്ടില്ല.നന്നായിരിക്കുന്നു;\n(ഇല്ലസ് ട്രേറ്റര് + ഫോട്ടോഷോപ്പ് ആണോ, അതോ വരച്ചു സ്കാന് ചെയ്തതോ..?)\n10/03/2006 1:55 AM\nരാജീവ് സാക്ഷി | Rajeev Sakshi said...\nഏതായാലും ഇനി എന്നും ഭീഷണിപ്പെടുത്താന് തന്നെ തീരുമാനിച്ചു.\nഈ പോസ്റ്റിലെ മറ്റു ചിത്രങ്ങളില് നിന്നെല്ലാം വേറിട്ടു നില്ക്കുന്ന ചിത്രം. കറുത്തവരകള് തീര്‍ക്കുന്ന അലോസരപ്പെടുത്തുന്ന അതിര്‍വരമ്പുകളില്ലാതെ സ്വയം തീര്‍ത്ത ചട്ടക്കൂടിനുള്ളില് വര്ണ്ണങ്ങള് ഇവിടെ ചിറകുവിടര്‍ത്തി നില്‍ക്കുന്നു.\n10/03/2006 1:59 AM\nനല്ല തത്ത,കുമാര്‍ജി,പഞ്ച വര്‍ണ്ണമാണൊ ? അതോ സപ്തവര്‍ണ്ണമോ ? ശരിക്കും എണ്ണാന് പറ്റുന്നില്ല .\n10/03/2006 2:08 AM\nചെണ്ടക്കാരാ / പാച്ചാളം, ഇത് മൌസ് വച്ച് അഡൊബി ഇല്ലസ്റ്റ്രേറ്ററിലെ പെന്‍സില് പിടിച്ച് വരച്ചത്. പേപ്പറില് വരച്ച് പോസ്റ്റര് കളര്\nചെയ്യണം എന്നൊക്കെ ആഗ്രഹമുണ്ട്. മടി ആണ് ആകെ ഒരു പ്രശ്നം.\nപുള്ളി /അചിന്ത്യ, പ്രൊഫൈലിലെ ചോദ്യ ചിഹ്നം മാറ്റി.\nപാര്‍വതീ, ആ കരയുന്നത് സാക്ഷിയുടെ കുഞ്ഞാ.. സാക്ഷി കരുതിയിട്ടുണ്ടാവും കരയുന്ന കുഞ്ഞിനേ പാലുള്ളു എന്നു.\n10/03/2006 2:15 AM\nഞാന് പറയും മോശം മോശം മോശം...\nങേ.. ങ്ഗെ.. അതുല്യ അങ്ങനെ പറഞ്ഞോ..\nഎന്നാ ഒന്നു കൂടി ഇട്ടിട്ട് തന്നെ കാര്യം...\nകുമാര് പിന്നെം വരയ്കും.\nസാക്ഷീയും പിന്നെം വരയ്കും\nകണ്ണു നിറയേ കാണാന് നിറം തന്നതിനു നന്ദി.\nഞാന് ചിലപ്പോ ഓര്‍ക്കും, എനിക്ക് വരയ്കാനും പാടാനും കൂടി ദൈവം അനുഗ്രഹിച്ചെങ്കില്...\nബ്ലോഗേഴ്സ് എന്നെ കഷ്ണം കഷ്ണം ആക്കി മിക്സിയിലിട്ട് അടിച്ച് ....\n10/03/2006 2:19 AM\nസാക്ഷി ഈ അഡോബനെ എനിക്കയച്ചു തന്നിരുന്നു. ഞാനതില് പഠിച്ച പണിയൊക്കെ നോക്കിയിട്ടും പെയിന്റടിക്കാന് പറ്റാഞ്ഞിട്ടു് സാക്ഷിക്കുതന്നെ അയച്ചുകൊടുത്തു. കുമാ‍റ് ആ സംഗതിയെ വളരെ ബുദ്ധിപൂര്‍വം ഉപയോഗിച്ചിരിക്കുന്നു. ഉഗ്രന്.\n10/03/2006 2:50 AM\nകുമാര്‍ജി, നന്ദി. ഞാനും ഇല്ലസ്‌ട്രേറ്റര് ഉപയോഗിച്ച് നോക്കാറുണ്ട്. പലപ്പോഴും കൈകൊണ്ട് പേപ്പറില് ചെയ്യുന്ന സംതൃപ്തി തരാറില്ലന്നതാണ് തോന്നിയിട്ടുള്ളത്. പക്ഷേ, ഈ ചിത്രം ഉത്തേജകമാകുന്നു. ഇടക്കിടെ ഇത്തരം ഉത്തേജകങ്ങള് പോസ്റ്റൂ. (മൌസ് പെന് ഒരു പാട് വിലയുള്ളതാണോ..?)\n10/03/2006 2:51 AM\nചെണ്ടക്കാരാ, മൌസ് പെന് അല്ല. ശരിക്കും ഉള്ള സാധാരണ പാവം മൌസ്. ഇല്ലസ്റ്റ്രറ്ററില് പെന്‍സില് എന്ന ടൂള് എടുത്ത് വരയ്ക്കുന്നു. അതിലെ തന്നെ കളര് പാലെറ്റ്സ് ഉപയോഗിച്ച് കളര് ചെയ്യുന്നു. മൌസ് പെന് ഞാന് ഉപയോഗിച്ചിട്ടില്ല. സിംഗപൂരില് നിന്നും വന്ന ഒരു സുഹൃത്തിന്റെ കയ്യില് കണ്ടപ്പോള് ഒന്നു ഉപയോഗിച്ചു നോക്കി. പക്ഷെ അതിന്റെ പ്രഷര് കണ്ട്രോള് ചെയ്യാന് അല്പം പാടാണെന്നു തോന്നി. നമ്മുടെ വെറും മൌസ് തന്നെയാണ് ശരണം.\n10/03/2006 3:07 AM\nകുമാര്‍ജീ നന്ദി.അപ്പോ അടുത്ത ഉത്തേജകം ( ചിത്രം)ഉടന് പ്രതീക്ഷിക്കുന്നു.\n10/03/2006 3:29 AM\n[ചെണ്ടക്കാരാ..ഏകദേശം 4000രൂപയോളം വരുമന്നാ എറണാകുളത്ത് ഞാന് അനേഷിച്ചപ്പോള് അറിഞ്ഞത്]\nകുമാരേട്ടാ/സാക്ഷി ഓ.ടോ ന് ക്ഷമ:)\n10/03/2006 4:10 AM\nഹാ‍യ്!! എന്തു ഭംഗ്യാ!!!!!!!!!!:)) നല്ലിഷ്ടായി!!:) അക്കോലേഡ്സ്!!:)\n10/03/2006 4:50 AM\nഹായ്......മനോഹാരമായ പടം...ഒത്തിരിയിഷ്ടമാ‍യി മാഷേ....\n10/03/2006 4:57 AM\nകുമാര്, നല്ല പടം... വളരെയിഷ്ടപ്പെട്ടു.\n10/03/2006 5:03 AM\nവര്‍ണ്ണങ്ങള് ചിറകുവിടര്‍ത്തും മുമ്പേയുള്ള പഞ്ചവര്‍ണ്ണതത്തയുടെ ചിത്രം ഇങ്ങനേയെങ്കില്, വര്‍ണ്ണങ്ങള് ചിറക് വിടര്‍ത്തിയാല് എന്തു ചന്തമായിരിക്കും. നല്ല ചിത്രം.\nവളരെ careful ആയ carelessness.\nവരച്ച രീതി കൊണ്ട് ഭംഗിയേറെ ഈ ചിത്രത്തിന്.\nതത്തമ്മയുടെ മുഖവും നോട്ടവും പൂര്‍ണ്ണതയുള്ളത്.\n10/03/2006 5:43 AM\nതത്തമ്മയ്ക്ക് ഒരു മുത്തം. തത്തമ്മേ, ഇടക്ക് ഈ കൊച്ചുകള്ളന്‍മാരുടെ സത്യങ്ങളൊക്കെ ഒന്ന് വിളിച്ച് പറയണേ..\n10/03/2006 7:04 AM\nഈ ബ്ലോഗിലെ ഏറ്റം നല്ല ചിത്രം!!\nഅഭിനന്ദിക്കാന് വാക്കുകളില്ല. ശരിക്കും സരസ്വതീകടാക്ഷം ഉണ്ട് കുമാര്‍ജിയുടെ കൈകള്‍ക്ക്.\n10/03/2006 1:02 PM\nനല്ല പോലെ വരച്ചിരിക്കുന്നു.\nമയിലിനെത്തന്നെ തിരഞ്ഞെടുക്കാന് കാരണം?\n10/03/2006 1:08 PM\naneel kumar said...\nരാവിലെ മുതല് ആലോചിക്കുകയായിരുന്നു, ഇതേതു പക്ഷിയെന്ന്. നന്ദി പ്രിയആദീ നന്ദി (കട:ഉംബായി+ഓ‌എന്‍വി)\n10/03/2006 1:12 PM\nഈ ആദിത്യനു മയിലിനേയും കോഴിയേയും കണ്ടാല് തിരിച്ചറിയാതെയായോ പരദൈവങ്ങളേ?\nകോഴിയെ വരച്ചാല് മയിലെന്നു പറയും. ഈ ബാച്ചിലേര്‍സിന്റെ ഒരു ഗതികേടേയ്!\nഇവന്മാരെ ഒക്കെ പിടിച്ചുകെട്ടി ഒരു സമൂഹ വിവാഹം നടത്തേണ്ടകാലം അതിക്രമിച്ചു\n10/03/2006 1:14 PM\nഅല്ലെങ്കിലും ഞാന് ആലോചിക്കുകയായിരുന്നു, ആദി എന്താ മരംകൊത്തിയെ കണ്ടിട്ട് മയില് എന്നു വിളിച്ചതെന്താ എന്ന്. ;)\n10/03/2006 1:24 PM\n10/03/2006 6:19 PM\nവരകളുടെയും വര്‍ണങ്ങളുടെയും ഉത്സവം തന്നെ ഇവിടെ.\nശരിക്കും ഉഗ്രനായിട്ടുണ്ട് ചിത്രം.\n10/03/2006 7:44 PM\nഈ കിളി എന്തോ ഇനം macaw അല്ലേ കൈപ്പള്ളീ/ നളാ/ സീയെസ്സേ?\n10/04/2006 1:29 AM\nരാജീവ് സാക്ഷി | Rajeev Sakshi


200 കോടി രൂപയുടെ തട്ടിപ്പ് സംബന്ധിച്ച കേസില് നടി ലീന മരിയ പോള് അറസ്റ്റിലായി. - MNM News\nHome/Cinema/200 കോടി രൂപയുടെ തട്ടിപ്പ് സംബന്ധിച്ച കേസില് നടി ലീന മരിയ പോള് അറസ്റ്റിലായി.\nBusinessCinemaCrimeEditors PicksFeaturedIndiaKeralaLatest NewsLaw/CourtMost Popular Newssocial mediaviral newsviral story\n200 കോടി രൂപയുടെ തട്ടിപ്പ് സംബന്ധിച്ച കേസില് നടി ലീന മരിയ പോള് അറസ്റ്റിലായി.\nന്യൂഡൽഹി/ സാമ്പത്തിക തട്ടിപ്പുകേസില് നടി ലീന മരിയ പോള് അറസ്റ്റിലായി. ഭര്‍ത്താവും ചെന്നൈ സ്വദേശിയുമായ സുകേഷ് ചന്ദ്രശേഖറിനൊപ്പമാണ് ഇവരെ എന്‍ഫോഴ്‌സ്‌മെന്റ് ഡയരക്ടറേറ്റ് അറസ്റ്റ് ചെയ്തതെന്ന് എഎന്‍ഐ ട്വീറ്റ് ചെയ്തു. ഇരുവരെയും കോടതിയില് ഹാജരാക്കിയിട്ടുണ്ട്.\n14 ദിവസത്തെ റിമാന്‍ഡില് വിട്ടുതരാന് ഇഡി ആവശ്യപ്പെട്ടിട്ടുണ്ട്. 200 കോടി രൂപയുടെ തട്ടിപ്പ് സംബന്ധിച്ച കേസില് ഇരുവരെയും ഇഡി ചോദ്യം ചെയ്തിരുന്നു. കനറ ബാങ്കിന്റെ ചെന്നൈ അമ്പത്തൂര് ശാഖയില്‍നിന്ന് 19 കോടി രൂപയും വസ്ത്രവ്യാപാരിയെ കബളിപ്പിച്ച് 62.47 ലക്ഷവും തട്ടിയെടുത്തതടക്കമുള്ള കേസുകളാണ് നടി ലീന മരിയ പോള്‍ളിനെതിരെ ഉള്ളത്.\nഅണ്ണാഡിഎംകെയുടെ പാര്‍ട്ടി ചിഹ്നമായ രണ്ടില നിലനിര്‍ത്താന് സഹായിക്കാമെന്നു വാഗ്ദാനം നടത്തി ശശികലയുടെ സംഘത്തില്‍നിന്ന് 50 കോടി രൂപ വാങ്ങിയെന്ന കുറ്റവും ഇവര്‍ക്കെതിരെയുണ്ട്. സുകേഷിന്റെ ചെന്നൈയിലെ ബംഗ്ലാവില് ഇഡി നടത്തിയ റെയ്ഡില് ആഡംബര കാറുകളും പണവും നേരത്തെ പിടിച്ചെടുത്തിരുന്നു. റെഡ് ചില്ലീസ്, ഹസ്ബന്‍ഡ്സ് ഇന് ഗോവ, കോബ്ര എന്നീ സിനിമകളില് ലീന അഭിനയിച്ചിട്ടുണ്ട്.\nEnforcement Directorate arrests Sukesh Chandrasekhar & his partner actress Leena Maria Paul in connection withaRs 200 crore extortion case, produces them beforeacourt in Delhi, seeking 14 days remand\ncrime crime news crime story latest crime news latest crime stories latestkeralanews latestnews latestnews malayalam news malayalam news malayalamnews\nആരോഗ്യ പ്രവർത്തകരുടെ കുറവ് കേരളത്തിൽ വെല്ലുവിളി.\nമകളോടുള്ള പരിലാളന പരിധിവിട്ടു, പത്തൊമ്പതുകാരി പിതാവിന്റെ കുഞ്ഞിന് ജന്മം നൽകി, പിതാവ് അറസ്റ്റിലായി.\nആ ചിത്രത്തിന്റെ ബാധ്യത തീർക്കാൻ ഭാര്യയുടെ വരെ സ്വര്‍ണം വിറ്റു: മണിയന്‍പിള്ള\nകേരളത്തിൽ 21,427 പേർക്ക് കൂടി കോവിഡ്, 179 മരണം.\nനഴ്സിനെ കണ്ടപ്പോൾ മുതൽ വല്ലാത്തൊരു നോട്ടവും പെരുമാറ്റ രീതിയുമാണ് അദ്ധ്യാപകൻ അനുവർത്തിച്ചത്, നഴ്സിന് അശ്ലീല സന്ദേശമയച്ച സ്കൂൾ ഹെഡ് മാസ്റ്ററെ നാട്ടുകാർ തല്ലി ശരിയാക്കി ക്ലാസ് റൂമിൽ പൂട്ടിയിട്ടു.\nകേരളത്തില്13,217 പേര്‍ക്ക് കോവിഡ്, 121 മരണം.\nവൈഗയുടെ മരണത്തിൽ ദുരൂഹത തന്നെ, സാനു മോഹനെയും കാറും കണ്ടെത്താനായില്ല.


പാനൂരിലെ CPM പ്രവർത്തകൻ രതീഷിന്റെ ദുരൂഹമരണത്തില് വളയത്ത് കൂടുതല് പരിശോധന; കൂടെയുണ്ടായിരുന്ന രണ്ട് പേര് എവിടെ? | Further investigation into the mysterious death of CPM activist Ratheesh in Panur – News18 Malayalam\nരതീഷിന്റെ ആന്തരിക അവയവങ്ങളില് ക്ഷതമേറ്റിട്ടുണ്ടെന്ന പോസ്റ്റ് മോര്‍ട്ടം റിപ്പോര്‍ട്ടിനെത്തുടര്‍ന്ന് വടകര റൂറല് എസ് പി കോഴിക്കോട് മെഡിക്കല് കോളജിലെ ഡോക്ടര്‍മാരുടെ മൊഴിയെടുത്തു.\nLast Updated : April 12, 2021, 07:32 IST\nകോഴിക്കോട്: പാനൂര് മന്‍സൂര് വധക്കേസിലെ പ്രതിയായ രതീഷിന്റെ മരണത്തില് ദുരൂഹത തുടരുന്നതിനാല് പൊലീസ് അന്വേഷണം ഊര്‍ജ്ജിതമാക്കി. പ്രദേശത്ത് വീണ്ടും പരിശോധന നടത്താനൊരുങ്ങുകയാണ് പൊലീസ്. വടകര റൂറല് എസ് പി ശ്രീനിവാസിന്റെ നേതൃത്വത്തില് രണ്ട് തവണ വളയം കിഴക്കേച്ചാലില് പരിശോധന നടത്തിയിരുന്നു. അന്വേഷണം ക്രൈംബ്രാഞ്ച് ഏറ്റെടുത്തതോടെ ഡിവൈഎസ്പി ഷാജ് സി ജോസും പ്രദേശം സന്ദര്‍ശിച്ചു.\nരതീഷിന്റെ ആന്തരാവയവങ്ങള്‍ക്ക് ക്ഷതമേറ്റിട്ടുണ്ടെന്ന് പോസ്റ്റ്‌മോര്‍ട്ടം റിപ്പോര്‍ട്ടില് സൂചനയുണ്ട്. മന്‍സൂര് കൊല്ലപ്പെട്ടതിന് ശേഷം രതീഷും സംഘത്തിലെ രണ്ട് പേരും വളയത്തെ പാര്‍ട്ടിഗ്രാമത്തില് ഒളിവിലായിരുന്നെന്നാണ് പൊലീസിന്റെ നിഗമനം. പിന്നീടാണ് കിഴക്കേച്ചാലിലെ പറമ്പില് രതീഷിനെ ദുരൂഹ സാഹചര്യത്തില് തൂങ്ങിമരിച്ച നിലയില് കണ്ടെത്തിയത്. രതീഷിന്റെ മൂക്കിലും വായിലും ഉള്‍പ്പെടെ ക്ഷതമേറ്റിട്ടുണ്ടെന്നാണ് പോസ്റ്റ്‌മോര്‍ട്ടം റിപ്പോര്‍ട്ടില് സൂചനയുള്ളത്. രതീഷിനൊപ്പം ഒളിവിലായ മറ്റ് രണ്ട് പേര്‍ക്കായുള്ള അന്വേഷണവും പൊലീസ് ഊര്‍ജ്ജിതമാക്കിയിട്ടുണ്ട്. ഇവര് വളയത്തെത്തന്നെ പാര്‍ട്ടിഗ്രാമത്തില് ഒളിവില് കഴിയുന്നതായി പൊലീസിന് വിവരം ലഭിച്ചിട്ടുണ്ട്.\nFirst published: April 12, 2021, 07:25 IST\ncpmCPM activist Ratheesh deathCPM activist Ratheesh in Panurcpm keralaCPM MurderPanur Murder caseപാനൂർ കൊലപാതകംസിപിഎം


കൊച്ചി: തിരുവല്ലയില് യുവാവ് തീകൊളുത്തിയ പെണ്‍കുട്ടി മരിച്ചു. കൊച്ചിയിലെ സ്വകാര്യ ആശുപത്രിയില് ചികിത്സയിലായിരുന്നു. വൈകിട്ട് ആറരയോടെയായിരുന്നു അന്ത്യം. പെണ്‍കുട്ടിയ്ക്ക് 65 ശതമാനത്തിലേറെ പൊള്ളലേറ്റിരുന്നു. മാത്രമല്ല, കുത്തേറ്റ ഭാഗത്ത് അണുബാധയുണ്ടായത് നിയന്ത്രിക്കാനും കഴിഞ്ഞിരുന്നില്ല.\nഈ മാസം പതിമൂന്നിനാണ് കുമ്പനാട് സ്വദേശി അജിന് റെജി മാത്യു അയിരൂര് സ്വദേശിയായ പെണ്‍കുട്ടിയെ നടുറോഡില് വെച്ച് കുത്തി വീഴ്ത്തിയതിന് ശേഷം തീ കൊളുത്തിയത്. ഇയാളെ ഉടന് തന്നെ നാട്ടുകാര് പിടികൂടുകയും പൊലീസ് എത്തി അറസ്റ്റ് ചെയ്യുകയും ചെയ്തു.\nഈ മാസം 12 നാണ് പെണ്‍കുട്ടി അക്രമത്തിന് ഇരയായത്. കോളേജിലേക്ക് പോകുംവഴിയായിരുന്നു അപകടം. പ്ലസ് ടുവിന് പഠിക്കുമ്പോള് മുതല് യുവാവിന് പെണ്‍കുട്ടിയോട് പ്രണയം ഉണ്ടായിരുന്നു. എന്നാല് പലവട്ടം പ്രണയാഭ്യര്‍ത്ഥന നടത്തിയെങ്കിലും പെണ്‍കുട്ടി നിരസിക്കുകയായിരുന്നു. പെണ്‍കുട്ടിയെ വയറില് കുത്തിയ ശേഷമാണ് യുവാവ് പെണ്‍കുട്ടിയെ തീകൊളുത്തി കൊലപ്പെടുത്താന് ശ്രമിച്ചത്. യുവാവിന്റെ ശല്ല്യമുള്ള കാര്യം പെണ്‍കുട്ടി വീട്ടില് പറഞ്ഞിരുന്നില്ലെന്ന് ബന്ധുക്കള് പറഞ്ഞു.


മഹാമാരിയുടെ കാലത്തും വര്‍ഗീയ വൈറസിനെ പടര്‍ത്തുന്ന മോഡി സര്‍ക്കാര്\nഎഴുപത്തഞ്ച് ദിവസത്തെ അടച്ചു പൂട്ടലിനു ശേഷം ജൂണ് എട്ടിന് രാജ്യം ഘട്ടം ഘട്ടമായി തുറക്കുകയാണ്. അടച്ചിട്ട ആരാധനാലയങ്ങളും മാളുകളും പോലും ഇതോടെ തുറക്കും. ബാറുകളും വിദ്യാലയങ്ങളും അന്താരാഷ്ട്ര വിമാന സര്‍വീസും മാത്രമാണ് ഇനി തുറക്കാന് ബാക്കിയുള്ളത്. കെറോണ വൈറസ് പരത്തുന്ന കോവിഡ് 19 രോഗ ബാധ പടരുന്നത് തടയുക ലക്ഷ്യമാക്കിയാണ് രാജ്യത്ത് മാര്‍ച്ച് 25 മുതല് ലോക്ക് ഡൗണ്(അടച്ചു പൂട്ടല്) പ്രഖ്യാപിച്ചത്. 'മഹാഭാരത യുദ്ധം വിജയിച്ചത് 18 ദിവസം കൊണ്ടാണെങ്കില് 21 ദിവസം കൊണ്ട് കോവിഡിനെതിരായ യുദ്ധത്തില് വിജയിക്കുമെന്നായിരുന്നു' പ്രധാനമന്ത്രി മോഡി ലോക്ക്ഡൗണിന് നാല് മണിക്കൂര് മുമ്പ് രാഷ്ട്രത്തോട് നടത്തിയ അഭിസംബോധനയില് പറഞ്ഞത്. പ്രധാനമന്ത്രി ഇത് പ്രഖ്യാപിക്കുമ്പോള് രാജ്യത്ത് കോവിഡ് ബാധിതരുടെ എണ്ണം വെറും 600 ആയിരുന്നു. എന്നാല് ജൂണ് അഞ്ചിന് ഇത് 2.35 ലക്ഷം കടന്നു. മരണമാകട്ടെ 6600 ആയി ഉയര്‍ന്നു. അതായത് പ്രധാനമന്ത്രി പ്രഖ്യാപിച്ച രോഗവ്യാപനം തടയുക എന്ന ലക്ഷ്യവും കോവിഡിനെതിരായ യുദ്ധം വിജയിക്കാനാകുമെന്ന പ്രഖ്യാപനവും ജലരേഖയായി തീര്‍ന്നുവെന്ന് അര്‍ഥം.\nലോകത്ത് ഏറ്റവും കൂടുതല് രോഗികള് ഉള്ള ആറാമത്തെ രാജ്യമായി ഇന്ത്യ മാറിയിരിക്കുന്നു. ദിവസേന ഏറ്റവും കുടുതല് രോഗം റിപ്പോര്‍ട്ട് ചെയ്യപ്പെടുന്ന മൂന്നാമത്തെ രാജ്യമാണിന്ന് ഇന്ത്യ. ബ്രസീലും അമേരിക്കയും മാത്രമാണ് ഇക്കാര്യത്തില് ഇന്ത്യയേക്കാള് മുന്നിലുള്ളത്. മൊത്തം രോഗികളുടെ എണ്ണം 13 - 14 ദിവസം കൊണ്ട് ഇരട്ടിക്കുന്ന രാജ്യമാണിന്ന് ഇന്ത്യ. ജൂണിലെ ആദ്യ ആറ് ദിവസങ്ങളില് മാത്രം അരലക്ഷത്തിലധികം കേസുകളാണ് റിപ്പോര്‍ട്ട് ചെയ്തത്. രാജ്യത്തെ 70 ശതമാനം രോഗികളും പത്ത് നഗരങ്ങളില് നിന്നുള്ളവരാണ്. മുംബൈ, പൂണെ, ഡല്‍ഹി, ചെന്നൈ, അഹമ്മദാബാദ്, ഇന്‍ഡോര്, ഉജൈയിനി തുടങ്ങിയ നഗരങ്ങളിലെ സ്ഥിതി അതീവ ഗുരുതരമായി തുടരുകയാണ്. മരിക്കുന്നവരില് 90 ശതമാനവും മഹാരാഷ്ട്ര, ഗുജറാത്ത്, ഡല്‍ഹി, മധ്യപ്രദേശ്, പശ്ചിമ ബംഗാള്, രാജസ്താന്, യുപി എന്നീ സംസ്ഥാനങ്ങളിലാണ്. ദക്ഷിണേന്ത്യയില് രോഗ വ്യാപനമുണ്ടെങ്കിലും മരണനിരക്ക് കുറവാണ്. മൊത്തം മരണസംഖ്യയുടെ 8 ശതമാനം മാത്രമാണ് ദക്ഷിണേന്ത്യന് സംസ്ഥാനങ്ങളിലുള്ളത്. രോഗവ്യാപനം തടയുന്നതിലും മരണനിരക്ക് കുറയ്ക്കുന്നതിലും വിജയിച്ച സംസ്ഥാനമെന്ന ബഹുമതി കേരളത്തിനുള്ളതാണ്.\nഎഴുപത്തഞ്ച് ദിവസത്തെ അടച്ചുപൂട്ടലിനുശേഷവും രാജ്യത്ത് കൊവിഡ് വ്യാപനം കുറയ്ക്കാന് എന്തുകൊണ്ടാണ് കഴിയാതിരുന്നത്? രോഗം അതിവേഗം പടരുമ്പോള് അടച്ചുപൂട്ടല് ഉപേക്ഷിക്കുന്നത് എന്തുകൊണ്ടാണ്? ഈ ചോദ്യങ്ങള്‍ക്ക് ഉത്തരം തേടുമ്പോഴാണ് വേണ്ടത്ര ഗൃഹപാഠം ചെയ്യാതെയാണ് സര്‍ക്കാര് ലോക്ക് ഡൗണും അണ്‍ലോക്ക് ഡൗണും നടപ്പിലാക്കുന്നത് എന്നു മനസ്സിലാക്കാം. ജനകീയ ആരോഗ്യ രംഗത്ത് പ്രവര്‍ത്തിക്കുന്ന മൂന്നു സംഘടനകള് അടുത്തയിടെ പ്രധാനമന്ത്രിക്ക് അയച്ച സന്ദേശത്തില് പറയുന്നത് വേണ്ടത്ര ആലോചനയില്ലാതെ ലോക്ക്ഡൗണ് പ്രഖ്യാപിച്ചതാണ് രോഗവ്യാപനത്തിന് പ്രധാനകാരണമെന്നാണ്.\nമാര്‍ച്ച് 24 ന് അര്‍ധരാത്രി മുതലാണ് അടച്ചുപൂട്ടല് നടപ്പില് വന്നത്. അന്ന് രോഗവ്യാപനം വളരെ കുറഞ്ഞ സമയമായിരുന്നു. തുടക്കത്തില് തന്നെ രാജ്യം അടച്ചുപൂട്ടി രോഗവ്യാപനം പകരുന്നത് പൂര്‍ണമായും തടയാനാകുമെന്നായിരുന്നു സര്‍ക്കാര് കണക്കുകൂട്ടിയത്. ആ ഘട്ടത്തില് 14 കോടി വരുന്ന അതിഥിതൊഴിലാളികളെ സര്‍ക്കാര് കണ്ടതേയില്ല. ഇവര്‍ക്ക് മുഴുവന് ജോലി നഷ്ടപ്പെട്ടുവെന്നതാണ് വസ്തുത. മൂന്ന് ലക്ഷത്തോളം ഫാക്ടറികളാണ് അടഞ്ഞത്. ആറരക്കോടി മുതല് ഏഴ് കോടി വരെയുള്ള ചെറുകിട ഇടത്തരം വ്യവസായ സ്ഥാപനങ്ങളും ഷട്ടറുകള് താഴ്ത്തി. ഒമ്പത് കോടിയോളം കൂലിത്തൊഴിലാളികള്‍ക്ക് ജോലി നഷ്ടപ്പെട്ടു. രണ്ട് കോടിയോളം ശമ്പളം പറ്റുന്നവര്‍ക്കും തൊഴില് നഷ്ടമായി. ഇത്രയും പേരോട് വീട്ടിലിരിക്കണമെന്നു പറഞ്ഞ സര്‍ക്കാര് അവരെ വീട്ടിലിരുത്താനാവശ്യമായ പണമോ അവശ്യവസ്തുക്കളോ നല്‍കുന്നതിന് ഒരു നടപടിയും സ്വീകരിച്ചില്ല. ഡോ.ഡി സി എസ് റാവുവിനെ പോലുള്ള പൊതുജനാരോഗ്യ വിദഗ്ധര് പറയുന്നത് അടച്ചുപൂട്ടല് പ്രഖ്യാപിച്ച ഘട്ടത്തില് തന്നെ അതിഥിതൊഴിലാളികളെ നാട്ടിലെത്തിച്ചിരുന്നുവെങ്കില് രോഗവ്യാപനം ഇന്നു കാണുന്ന രീതിയില് വ്യാപിക്കുമായിരുന്നില്ല എന്നാണ്. രോഗവ്യാപനം കുറഞ്ഞ ഘട്ടത്തില് തന്നെ അതിഥിതൊഴിലാളികള് ഗ്രാമങ്ങളില് എത്തിയിരുന്നുവെങ്കില് ഇന്നു കാണുന്ന രീതിയില് രോഗം ഗ്രാമങ്ങളിലേക്ക് പടരില്ലായിരുന്നു. ഒഡീഷ, ബിഹാര് എന്നീ സംസ്ഥാനങ്ങളില് റിപ്പോര്‍ട്ട് ചെയ്യപ്പെടുന്ന 75 - 80 ശതമാനം രോഗികളും ഗ്രാമങ്ങളിലുള്ളവരാണെന്നാണ് പുതിയ കണക്ക്. ഇതു തെളിയിക്കുന്നത് രോഗം നഗരങ്ങളില് നിന്ന് അകലെയുള്ള ഗ്രാമങ്ങളിലേക്കും പടരുകയാണെന്നാണ്. ഈ ഘട്ടത്തിലാണ് അണ്‍ലോക്ക് ചെയ്യുന്നത്. സ്വാഭാവികമായും രോഗം കൂടുതല് വേഗത്തില് വ്യാപിക്കുന്നതിന് ഇത് സഹായിക്കുമെന്ന അഭിപ്രായമാണ് ആരോഗ്യ പ്രവര്‍ത്തകരടക്കം പങ്കുവെക്കുന്നത്. ലോക്ക്ഡൗണ് കാലം പ്രതിരോധ പ്രവര്‍ത്തനം ശക്തമാക്കുന്നതിന് ഉപയോഗിച്ചില്ലെന്ന പരാതിയും വ്യാപകമാണ്.\nരോഗം അതിവേഗം പടരുന്ന ഘട്ടത്തിലും കമ്പോളങ്ങളെല്ലാം തുറക്കുകയാണ്. അപ്പോഴും ജനാധിപത്യത്തിന് പൂട്ടിടുകയാണ് കേന്ദ്ര സര്‍ക്കാര്. പാര്‍ലമെന്‍റ് സമ്മേളനം വിളിച്ചുചേര്‍ക്കാനോ രാഷ്ട്രീയ പാര്‍ടികളുമായി ആശയ വിനിമയം നടത്തുന്നതിനോ സര്‍ക്കാര് തയ്യാറാകുന്നില്ല. പകര്‍ച്ചവ്യാധി സംബന്ധിച്ച് പ്രത്യേക നിയമനിര്‍മാണത്തിന് പോലും മോഡി സര്‍ക്കാര് തയ്യാറായിട്ടില്ല. രോഗം സംബന്ധിച്ച വിവരങ്ങള് പോലും മറച്ചുവെക്കപ്പെടുകയാണെന്ന പരാതി വ്യാപകമാണ്. തുടക്കത്തില് ആരോഗ്യ മന്ത്രാലയ ഉദ്യോഗസ്ഥര് വാര്‍ത്താസമ്മേളനം നടത്തി കാര്യങ്ങള് വിശദീകരിച്ചിരുന്നു. ആരോഗ്യവകുപ്പ് ജോയിന്‍റ് സെക്രട്ടറി ലവ് അഗര്‍വാളായിരുന്നു ഈ വാര്‍ത്താസമ്മേളനം നടത്തിയിരുന്നത്. രോഗവ്യാപനം വര്‍ധിച്ചതോടെ ഈ വാര്‍ത്താസമ്മേളനം ഉപേക്ഷിക്കപ്പെട്ടു. ഗുജറാത്ത് സര്‍ക്കാരാകട്ടെ രോഗികളുടെ എണ്ണവും മരണം സംബന്ധിച്ച വിവരങ്ങളും പുറത്തുവിടേണ്ടതില്ലെന്ന് തീരുമാനിച്ചിരിക്കുകയാണ്. കാര്യങ്ങള് കൈവിട്ടുപോകുകയാണെന്ന സന്ദേശമാണ് ഇതൊക്കെ നല്‍കുന്നത്.\n2005 ലെ ദുരന്ത നിവാരണ നിയമം അനുസരിച്ചാണ് ലോക്ക്ഡൗണ്‍പോലും പ്രഖ്യാപിച്ചിട്ടുള്ളത്. ലോകത്തില് കോവിഡ് വ്യാപനമുണ്ടായ ഭൂരിപക്ഷം രാഷ്ട്രങ്ങളും പാര്‍ലമെന്‍റ് സമ്മേളനംവിളിച്ചു ചേര്‍ത്ത് പകര്‍ച്ചവ്യാധി നിവാരണ നിയമം പാസ്സാക്കിയാണ് ലോക്ക്ഡൗണും മറ്റും പ്രഖ്യാപിച്ചിട്ടുള്ളത്. സര്‍ക്കാര് ചെയ്യുന്ന കാര്യങ്ങള് ജനങ്ങള്‍ക്ക് അടുത്തറിയാനും തെറ്റുകള് ചൂണ്ടിക്കാട്ടി തിരുത്താനും ജനാധിപത്യ വേദികള് തുറക്കുന്നതിലൂടെ സാധിക്കും. രോഗവ്യാപനം ഏറ്റവും കൂടുതലുള്ള ഇംഗ്ലണ്ടും ഇറ്റലിയും പോലും പാര്‍ലമെന്‍റ് സമ്മേളനങ്ങള് വിളിച്ചുചേര്‍ക്കുകയുണ്ടായി. പാര്‍ലമെന്‍റ് അംഗങ്ങളില് പകുതി പേര് പാര്‍ലമെന്‍റില് നേരിട്ടെത്തിയും മറ്റുള്ളവര് വീഡിയോ കോണ്‍ഫ്രന്‍സിലൂടെയുമാണ് പാര്‍ലമെന്‍റ് സമ്മേളനത്തില് പങ്കെടുത്തത്. ഇത്തരമൊരു രീതി ഇന്ത്യക്കും അവലംബിക്കാവുന്നതാണ്. പൂര്‍ണമായും വീഡിയോ കോണ്‍ഫറന്‍സിലൂടെ സമ്മേളനം ചേര്‍ന്ന രാജ്യങ്ങളും ഉണ്ട്. കാനഡതന്നെ ഉദാഹരണം. ഇന്ത്യന് ഭരണഘടന വെര്‍ച്വല് സമ്മേളനം അനുവദിക്കുന്നുമുണ്ട്. പ്രസിഡന്‍റ് തീരുമാനിക്കുന്ന സമയത്തും സ്ഥലത്തും സമ്മേളനം ചേരാവുന്നതാണ് എന്നാണ് ഭരണഘടന പറയുന്നത്. ജനാധിപത്യ പ്രക്രിയക്ക് താഴിടുമ്പോഴും വര്‍ഗീയ ഫാസിസ്റ്റ് അജന്‍ഡ നടപ്പാക്കുന്നതില് ഒരു കുറവും മോഡി സര്‍ക്കാരും ഭരണകക്ഷിയും കാട്ടുന്നുമില്ല. ഭീം കൊറേഗാവ് കേസില് ഗൗതം നവ്ലേഖയെയും തെല്‍തുംബ്ഡെയെയും ജയിലയിടച്ചതും പൗരവകാശ നിയമത്തിനെതിരെ പോരാടിയ വിദ്യാര്‍ഥിനികള് ഉള്‍പ്പെടെയുള്ളവരെ യുഎപിഎ കേസില് പെടുത്തി അറസ്റ്റ് ചെയ്തതും മറ്റും ഉദാഹരണം. അതിലെ ഏറ്റവും അവസാനത്തെ കണ്ണിയാണ് മണ്ണാര്‍ക്കാട് സ്ഫോടകവസ്തു ഉപയോഗിച്ച് ഗര്‍ഭിണിയായ ആനയെ വധിച്ച സംഭവത്തെ വര്‍ഗീയവല്‍ക്കരിക്കാന് സംഘപരിവാര് നടത്തിയ ശ്രമം. മഹാമാരിയെപ്പോലും വര്‍ഗീയ വൈറസ് പരത്താനുള്ള അവസരമായി ഉപയോഗിക്കപ്പെടുകയാണിന്ന്. മഹാമാരി തടയുന്നതിലല്ല മറിച്ച് വര്‍ഗീയ വൈറസിനെ പടര്‍ത്തുന്നതിലാണ് കേന്ദ്ര സര്‍ക്കാരും കേന്ദ്ര ഭരണകക്ഷിയും ഏര്‍പ്പെട്ടിരിക്കുന്നത്. രാജ്യം നേരിടുന്ന ഏറ്റവും വലിയ ദുരന്തവും ഇതു തന്നെയാണ്.


RT: പാഴ്വസ്തുക്കൾ* *അവന് പാഴായില്ല* *മിനി ഗ്രാസ്കട്ടർ റെഡി* *ഇപ്പോൾ അബ്നുമാണ് താരം / അസ്ലം മാവില\nപാഴ്വസ്തുക്കൾ* *അവന് പാഴായില്ല* *മിനി ഗ്രാസ്കട്ടർ റെഡി* *ഇപ്പോൾ അബ്നുമാണ് താരം / അസ്ലം മാവില\n*മിനി ഗ്രാസ്കട്ടർ റെഡി*\n*ഇപ്പോൾ അബ്നുമാണ് താരം*\nഒരു പിവിസി പൈപ്പ് കഷ്ണം. ഒരു എൽബോ. ഏതാനും വയർ കഷ്ണങ്ങൾ. അനിയൻ ഒഴിവാക്കിക്കളഞ്ഞ കളിപ്പാട്ടത്തിൽ നിന്നൂരിയെടുത്ത9Vമിനി ബാറ്ററിയും ഒരു മിനി മോട്ടോറും. ചെറിയ രണ്ട് കത്തി.\nരണ്ട് ദിവസമായി ഇതൊക്കെ കൊണ്ട് അബ്നു എന്തോ ഒരു വേലയൊപ്പിക്കാൻ തുടങ്ങിയിട്ട്. ഇന്ന് മഗ്രിബിന് തൊട്ട് മുമ്പ് അവന്റെ ലക്ഷൃം പൂർത്തിയായി - ഒരു കുഞ്ഞു ഗ്രാസ് കട്ടർ. പുറത്തെ ചെറിയ പുല്ലുകൾ മുറിച്ച് കാണിച്ച് അവൻ എന്നെ ബോധ്യപ്പെടുക്കി - സംഗതി ഉഡായിപ്പല്ല ; ഉണ്ടാക്കിയത് വർക്കിംഗ് കണ്ടീഷനിലാണെന്ന് !\nഞങ്ങൾ അബ്നു എന്ന് വിളിക്കുന്ന അബൂബക്കർ അഞ്ചാം ക്ലാസ്സ് വിദ്യാർഥി. എന്തും കൗതുകത്തോടെ നോക്കുക അവന്റെ ശീലം. എവിടെ നിന്നോ ഈ സംഭവം കണ്ടിരിക്കണം. അത് എല്ലാവരും കണ്ടത് പോലെ കണ്ടില്ല എന്നിടത്താണ് അബ്നു വ്യത്യസ്തനാകുന്നത്. ഇതൊന്ന് പരീക്ഷിച്ചു കളയാനുള്ള തയ്യാറെടുപ്പിലായിരുന്നു കക്ഷി. അതിനുള്ള പാഴ്വസ്തു ശേഖരണവും തുടങ്ങി; സഹായവുമായി മാതാപിതാക്കളും.\nകുട്ടികളുടെ സിദ്ധി കണ്ടറിയണം. എന്തെങ്കിലുമൊന്ന് ശ്രദ്ധയിൽ പെട്ടാൽ എക്സ്പോസ് ചെയ്യാനുള്ള സാഹചര്യം ഒരുക്കിക്കൊടുത്താൽ മതി. അത് മതി അവരെ പിന്നീട് നല്ലൊരു ലക്ഷ്യത്തിക്കാൻ .\nഗ്രന്ഥകാരൻ സലീം പട്ലയുടെ മകനാണ് അബൂബക്കർ . മാതാവ് ഫർസാന. കണ്ണാടിപള്ളിയിൽ നടക്കുന്ന ഹിഫ്ദ് കോളേജിൽ പ്രവേശനം ലഭിച്ച് ഖുർആൻ ഹൃദിസ്ഥമാക്കാനുള്ള ഒരുക്കത്തിലാണ് അബൂബക്കർ. സഹോദരങ്ങൾ - പട്ല ഗവ. ഹയർ സെക്കണ്ടറി സ്കൂൾ വിദ്യാർഥികളായ അമാൻ (നാലാം ക്ലാസ്സ് ), വഫാ മറിയം (രണ്ടാം ക്ലാസ്സ് ).\nPosted by Sanshine at 07:07\nകുട്ടിക്കാല നോമ്പ്, ഒരോര്‍മ്മ...(തുടര്‍ച്ച) / അ...\nഅനുസ്മരണം/ അബ്ദുല് റഹീം / ബഷീര് മജല്\nഖുർആൻ ഹൃത്തിൽ സൂക്ഷിച്ച് ത്വയ്യിബ് വന്നു പട്ലയിൽ ...\nകുട്ടിക്കാല നോമ്പ്, ഒരോര്‍മ്മ.../ Azeez Patla\nകുട്ടിക്കാല നോമ്പു, ഒരോര്‍മ്മ... /അസീസ് പട്ള\nകള്ളൻ ഇപ്പോൾ വന്ന് വന്ന്പട്ടാപ്പകലും കക്കാമെന്നാ...\nമനസ്സുണ്ടെങ്കിൽ ചക്ക ചിപ്സ് വീട്ടിലുമുണ്ടാക്കാം....\nചെറിയ വിജയങ്ങൾ ! വലിയ പാഠങ്ങൾ ! / അസ്ലം മാവില\nഅനുസ്മരണം : സ്നേഹനിധിയായ അദ്രാൻച്ചാഉം വിട പറഞ്ഞ...\nകുട്ടിക്കാലനോമ്പു, ഒരോര്‍മ്മ.../ അസീസ് പട്ള\nബാല്യത്തിലെ ഒരു നോമ്പുകാലം.../ Azeez Patla\nപാഴ്വസ്തുക്കൾ* *അവന് പാഴായില്ല* *മിനി ഗ്രാസ്കട്ടർ ...\n*എന്ത് ചെയ്യണം ?* *ഇതാണവസ്ഥ !* *എല്ലാവരുമെന്ന്* *ഒ...\n*Psc LD ക്ലാർക്ക്* *പരീക്ഷയ്ക്കായി* *പ്രൗഡ് ടു ബി...\n*എൻട്രൻസ്* *റാങ്ക് ലിസ്റ്റിൽ* *പെടാൻ യോഗ്യത* *ന...\n*പോണ്ടിച്ചേരി സെന്ററൽ* *യൂനിവേഴ്സിറ്റി IMA* *എൻട്ര...\nകണ്ടത് ഒരു വീടല്ല* *ഇനിയിത് വീടാക്കണം* *ഒരു സഹോദരി...\nഎല്ലാം പ്രത്യാശയാണ്* *ഈ എഴുത്തുകാരനും* *തന്റെ രോഗ...\nCBSE പത്താംതരം റിസൾട്ടും ഫാതിമാ അരമനയുടെ ഫുൾ A പ്...\nമൂന്നാം ഡിവിഷന് മൂന്ന് കുട്ടികൾ വേണം മൂന്നേ മൂന്ന...\nപൊടിമക്കൾ* *അക്ഷരതൊപ്പി ചൂടി* *ചടങ്ങിന് മാറ്റുകൂട്...


Aadu 2: When Pinky from Aadu met her director Midhun Manuel Thomas after two years - Malayalam Filmibeat\n| Updated: Thursday, October 12, 2017, 16:07 [IST]\nജയസൂര്യയുടെ സിനിമകളില് ഇന്നും തരംഗമായി ആളുകള് പറഞ്ഞ് നടക്കുന്ന സിനിമ 'ആട് ഒരു ഭീകരജീവിയാണ്' എന്ന സിനിമയാണ്. തിയേറ്ററുകളില് ഹിറ്റാവാന് കഴിഞ്ഞില്ലെങ്കിലും ശേഷം സിനിമ സൂപ്പര് ഹിറ്റായിരുന്നു. ഷാജി പാപ്പനും പിള്ളേരുയെും കഥ പറഞ്ഞ സിനിമയുടെ രണ്ടാം ഭാഗം അണിയറയില് പുരോഗമിച്ച് കൊണ്ടിരിക്കുകയാണ്.\nമിഥുന് മാനുവല് തോമസ് സംവിധാനം ചെയ്ത സിനിമയില് പിങ്കി എന്ന ആടായിരുന്നു പ്രധാന കഥാപാത്രം. രണ്ട് വര്‍ഷങ്ങള്‍ക്ക് ശേഷം പിങ്കി വീണ്ടും തിയേറ്ററിലേക്ക് എത്തുമ്പോള് ഒരുപാട് വളര്‍ന്നിട്ടായിരിക്കും. ആടിനൊപ്പം ആട്2എന്ന് പറഞ്ഞ് മിഥുന് ഒരു ചിത്രം പങ്കുവെച്ചിരിക്കുകയാണ്.\nജയസൂര്യയെ നായനാക്കി മിഥുന് മാനുവല് തോമസ് സംവിധാനം ചെയ്ത ആട് ഭീകരജീവിയാണ് എന്ന സിനിമ തിയറ്ററുകളിലെത്തിയപ്പോള് പൂര്‍ണ പരാജയമായിരുന്നു. എന്നാല് പിന്നീട് സിനിമ യുവാക്കള്‍ക്കിടയില് ഉണ്ടാക്കിയ ഓളം വലുതായിരുന്നു.\nസിനിമയുടെ രണ്ടാം ഭാഗത്തിന്റെ ചിത്രീകരണം അണിയറയില് പുരോഗമിച്ച് കൊണ്ടിരിക്കുകയാണ്. അതിനിടെ മിഥുന് മാനുവല് തോമസ് ഒരു ചിത്രം ഫേസ്ബുക്കിലൂടെ പങ്കുവെച്ചിരിക്കുകയാണ്. ആട്2എന്ന് പറഞ്ഞ് കൊണ്ട് ആടിനൊപ്പം നില്‍ക്കുന്ന ചിത്രമാണ് സംവിധായകന് പുറത്ത് വിട്ടിരിക്കുന്നത്.\nചിത്രത്തില് പ്രധാന കഥാപാത്രമായി പിങ്കി എന്ന ആടും അഭിനയിച്ചിരിക്കുകയാണ്. കഥയില് മുഴുനീള കഥാപാത്രമായ പിങ്കിയെ ആരും മറക്കില്ല. ഷാജി പാപ്പനും പിള്ളേര്‍ക്കും വെല്ലുവിളിയായി മാറിയ പിങ്കി രണ്ട് വര്‍ഷം കൊണ്ട് ഒരുപാട് വളര്‍ന്നിരിക്കുകയാണ്.\nസിനിമയിലെ പല ഡലോഗുകളും കോമഡി രംഗങ്ങളും ഇന്നും ട്രോളുകളുടെ രൂപത്തിലും മറ്റും സോഷ്യല് മീഡിയയില് സജീവമായി തുടരുകയാണ്. അത്രയധികം പ്രേക്ഷകരെ സ്വാധീനിച്ചിട്ടുണ്ടെന്ന വിശ്വാസത്തിലാണ് തിയേറ്റററില് പരാജയമായിരുന്ന സിനിമയുടെ രണ്ടാം ഭാഗം വരുന്നതും.\nആദ്യം പുറത്ത് വന്ന റിപ്പോര്‍ട്ടുകള് പ്രകാരം ആട്2ക്രിസ്തുമസിന് തിയറ്ററുകളില് പ്രദര്‍ശനത്തിനെത്തുമെന്നാണ് പറയുന്നത്. അതിനായി സിനിമയുടെ ഷൂട്ടിങ്ങ് വേഗത്തില് നടക്കുകയാണ്.\nവലിയൊരു ആരാധക നിര ജയസൂര്യയെ തേടി എത്തിയതിന് പിന്നില് സഹായകമായ സിനിമ ആട് തന്നെയായിരുന്നു. ചിത്രത്തിലെ ജയസൂര്യയുടെ അഭിനയവം അത്ര മനോഹരമായിരുന്നു. ആളുകളെ വെറുപ്പിക്കാത്ത കഥ ശൈലിയായിരുന്നു ചിത്രത്തിനെ പിന്നീട് ശ്രദ്ധേയമാക്കിയത്.\nയുവാക്കള്‍ക്കിടയില് ഒന്നും കൂടി ഷാജി പാപ്പനും പിള്ളേരും തരംഗമാവാന് പോവുകയാണ്. ആദ്യഭാഗം ശ്രദ്ധിക്കാതെ പോയതിനുള്ള മറുപടി രണ്ടാം ഭാഗത്തില് നിന്നും പ്രേക്ഷകര് നല്‍കുമെന്ന പ്രതീക്ഷയിലാണ് അണിയറ പ്രവര്‍ത്തകര്.\nRead more about: movie news midhun manuel thomas jayasurya malayalam film malayalam cinema malayalam movie malayalam മലയാളം സിനിമ ജയസൂര്യ ഫോട്ടോ ഫേസ്ബുക്ക് ആട് ഒരു ഭീകര ജീവിയാണ്\nThe director whoe met her after two years even clickedacute photo with her. He tells us, "Pinky has now more than six kids. We were surprised to see the big momma when she was brought to the set. She will be doingafew scenes in Aadu 2


September 10, 2018 – Prof.C.Raveendranath\nHomepage > Blog > 10 September 2018\nപ്രളയബാധിതര്‍ക്കുവേണ്ടി മുഖ്യമന്ത്രിയുടെ ദുരിതാശ്വാസനിധിയിലേക്കുള്ള വിഭവസമാഹരണം ഇന്ന് (സെപ്തംബര് 10) മുതല് 15 വരെ തൃശൂര് ജില്ലയില് നടക്കും. എല്ലാവരും ധനസഹായം നല്‍കണമെന്ന് തദ്ദേശസ്വയംഭരണവകുപ്പു മന്ത്രി എ.സി. മൊയ്തീന്, കൃഷി വകുപ്പു മന്ത്രി അഡ്വ. വി.എസ്. സുനില്‍കുമാര്, പൊതുവിദ്യാഭ്യാസ വകുപ്പു മന്ത്രിപ്രൊഫ. സി.രവീന്ദ്രനാഥ് എന്നിവര് സംയുക്തമായി അഭ്യര്‍ത്ഥിച്ചു. എം.പിമാര്, എം.എല്.എമാര്,തദ്ദേശ


(Israel UAE): ഇസ്രായേലുമായി നയതന്ത്രബന്ധം സ്ഥാപിച്ച് യുഎഇ; ആദ്യ ഗള്‍ഫ് രാജ്യം; പലസ്തീന് അധിനിവേശം നിര്‍ത്തുന്നതായി ഇസ്രായേല്| Israel UAE agree to normalise relations with help from Trump\nഇസ്രായേലുമായി നയതന്ത്രബന്ധം സ്ഥാപിച്ച് യുഎഇ; ആദ്യ ഗള്‍ഫ് രാജ്യം; പലസ്തീന് അധിനിവേശം നിര്‍ത്തുന്നതായി ഇസ്രായേല്\nBy വെബ്ഡെസ്ക് • 13/08/2020 at 11:24PM\nചരിത്രപരമായ ഈ പ്രഖ്യാപനം മേഖലയില് സമാധാനം ഉറപ്പുവരുത്തുമെന്നും അതിനുള്ള ധീരമായ നടപടിയാണെന്നും മൂന്ന് നേതാക്കളും വ്യക്തമാക്കി.\nപശ്ചിമേഷ്യന് രാഷ്ട്രീയത്തില് വലിയ മാറ്റത്തിന് കാരണമാകുമെന്ന വിലയിരുത്തപ്പെടുന്ന ചരിത്ര തീരുമാനത്തില് യുഎഇയും ഇസ്രായേലും എത്തിച്ചേര്‍ന്നു. ഇരുരാജ്യങ്ങളും തമ്മിലുള്ള നയതന്ത്ര ബന്ധം സാധാരണ നിലയിലാക്കുമെന്നതാണ് പ്രഖ്യാപനം. ഇസ്രായേലുമായി ആദ്യമായി നയതന്ത്ര ബന്ധം സ്ഥാപിക്കുന്ന ആദ്യ ഗള്‍ഫ് രാാജ്യമായി യുഎഇ മാറി. മൂന്നാമത്തെ അറബ് രാജ്യവുമാണ് യുഎഇ. പലസ്തീന്, ഇറാന് പ്രശ്‌നങ്ങള് സങ്കീര്‍ണമായി നിലനില്‍ക്കുന്ന പശ്ചാത്തലത്തില് ഇസ്രായേല്-യുഎഇ പുതിയ നയതന്ത്ര ബന്ധത്തിന് മാനങ്ങള് ഏറെയുണ്ട്.\nയുഎസ് പ്രസിഡന്റ് ഡൊണാള്‍ഡ് ട്രംപിന്റെ മാധ്യസ്ഥതയിലാണ് ഇസ്രായേലും യുഎഇയും നയതന്ത്ര ബന്ധം സ്ഥാപിക്കാന് തീരുമാനിച്ചത്. കരാറിന്റെ പ്രഖ്യാപനവും ട്രംപ് നടത്തി. ഇതനുസരിച്ച് പലസ്തീന് പ്രദേശനം പിടിച്ചെടുക്കുന്നത് നിര്‍ത്തിവെക്കുന്നതായി ഇസ്രായേല് പ്രഖ്യാപിച്ചു.\nഡൗണാള്‍ഡ് ട്രംപ് ഇസ്രായേല് പ്രധാനമന്ത്രി ബെഞ്ചമന് നെതന്യൂഹുവിനൊപ്പം-ചിത്രം റോയിട്ടേഴ്‌സ്\nനേരത്തെ 1979 ല് ഈജിപ്തും 1994 ല് ജോര്‍ദാനും ഇസ്രായേലുമായി സമാധാന കരാറുകളില് ഒപ്പുവെച്ചിരുന്നു. എന്നാല് യുഎഇയും മറ്റ് അറബ് രാജ്യങ്ങളും ഇസ്രായേലിനെ അംഗീകരിച്ചില്ല. ഇതുവരെയും ഔപചാരിക നയതന്ത്ര-സാമ്പത്തിക ബന്ധങ്ങളില്ലായിരുന്നു.\nഇസ്രായേലും യുഎഇയും യുഎസും നടത്തിയ നിരന്തര ചര്‍ച്ചകള്‍ക്കൊടുവിലാണ് ഈ ധാരണ. യുഎസ് പ്രസിഡന്റ് ഡൊണാള്‍ഡ് ട്രംപ്, ഇസ്രായേല് പ്രധാനമന്ത്രി ബെഞ്ചമിന് നെതന്യാഹൂ, യുഎഇ കിരീടാവകാശി ഷെയ്ക്ക് മുഹമ്മദ് ബിന് സയീദ് എന്നിവര് പുറപ്പെടുവിച്ച സംയുക്ത പ്രസ്താവനയിലാണ് പരസ്പര ധാരണയിലെത്തിയ കാര്യം പ്രഖ്യാപിച്ചത്.\nചരിത്രപരമായ ഈ നയതന്ത്ര മുന്നേറ്റം പശ്ചിമേഷ്യയില് സമാധാനം കൈവരിക്കും, ഇത് മൂന്ന് നേതാക്കളുടെ ധീരമായ നയതന്ത്രത്തിനും കാഴ്ചപ്പാടിനും തെളിവാണ്. ഈ മേഖലയിലെ വലിയ സാധ്യതകളെ തുറക്കുന്ന ഒരു പുതിയ പാത തുറക്കാനാണ് യുഎഇയും ഇസ്രായേലും ധൈര്യം കാണിച്ചത് എന്ന് പ്രസ്താവനയില് പറഞ്ഞു.\nനിക്ഷേപം, ടൂറിസം, നേരിട്ടുള്ള വിമാനങ്ങള്, സുരക്ഷ, ടെലികമ്മ്യൂണിക്കേഷന് മറ്റ് വിഷയങ്ങള് എന്നിവ സംബന്ധിച്ച് ഉഭയകക്ഷി കരാറുകളില് ഒപ്പുവയ്ക്കാന് ഇസ്രായേലില് നിന്നും യുഎഇയില് നിന്നുമുള്ള പ്രതിനിധികള് വരും ആഴ്ചകളില് യോഗം ചേരുമെന്ന് പ്രസ്താവനയില് പറയുന്നു.\nട്രംപ് മധ്യസ്ഥന്; യുഎഇയും ഇസ്രായേലും കൈകോര്‍ക്കുമ്പോള് പലസ്തീന്റെ ഭാവി\nയുഎഇക്ക് എഫ്-35 യുദ്ധവിമാനങ്ങള്; ഇസ്രായേലുമായുള്ള കരാറില് യുഎസിന്റെ നേട്ടം നമ്പര് 01\nആദ്യം ജെറുസലേമുള്ള പലസ്തീന്: ഇത് ട്രംപിനുള്ള സൗദിയുടെ മറുപടി; ഇസ്രായേലുമായി ചങ്ങാത്തമില്ല\nയുഎഇയിലേക്ക് ആദ്യമായി ഇസ്രായേല് പ്രതിനിധി സംഘം; യാത്ര ട്രംപിന്റെ സഹായികള്‍ക്കൊപ്പം


വിശ്വാസവോട്ട് തേടി കുമാരസ്വാമി സര്‍ക്കാര്: ചര്‍ച്ചയിലൂടെ വോട്ടെടുപ്പ് വൈകിപ്പിക്കാന് നീക്കം (LIVE UPDATES)\nഎതിര്‍പക്ഷം സ്വാധീനിക്കുമെന്ന ഭയത്തില് കോൺഗ്രസ്, ജെഡിഎസ് ,ബിജെപി എംഎൽഎമാരെല്ലാം റിസോർട്ടുകളിൽ തുടരുകയാണ്. ഒരു കോൺഗ്രസ് എംഎൽഎയെ കാണാതായെന്ന അഭ്യൂഹമുണ്ട്\nBengaluru, First Published Jul 18, 2019, 6:23 AM IST\nബെംഗളുരു: കർണാടകത്തിൽ കുമാരസ്വാമി സർക്കാർ ഇന്ന് വിശ്വാസവോട്ട് തേടും. രാവിലെ 11 മണിക്ക് നിയമസഭയിൽ മുഖ്യമന്ത്രി വിശ്വാസപ്രമേയം അവതരിപ്പിക്കും. 16 വിമത എം എൽ എമാർ രാജിവെക്കുകയും രണ്ട് സ്വതന്ത്ര എം എൽ എമാർ പിന്തുണ പിൻവലിക്കുകയും ചെയ്തതോടെ ഉണ്ടായ പ്രതിസന്ധിയാണ് വിശ്വാസവോട്ടിലേക്ക് എത്തിയത്.\nവിപ്പ് നല്‍കുന്നത് സംബന്ധിച്ച് ചര്‍ച്ച തുടരുന്നു\nകോണ്‍ഗ്രസ് എംഎല്‍എമാര് അനാവശ്യമായി സഭാ നടപടികള് നീട്ടിക്കൊണ്ടു പോകുന്നതായി ബിജെപി.\nഎംഎല്‍എമാരെ പാര്‍പ്പിച്ച റിസോര്‍ട്ടില് നിന്നും ഇന്നലെ മുങ്ങിയ കോണ്‍ഗ്രസ് എംഎല്‍എ ശ്രീമന്ത് പാട്ടീല് മുംബൈയില് എത്തിയതായി സ്ഥിരീകരണം. നെഞ്ച് വേദന അനുഭവപ്പെട്ടതിനെ തുടര്‍ന്ന് നഗരത്തിലെ ഒരു സ്വകാര്യ ആശുപത്രിയില് ചികിത്സയിലാണ് ശ്രീമന്ത് പാട്ടീല് ഇപ്പോള്\nകര്‍ണാടക വിധാന്‍സഭയില് ഇന്ന് വോട്ടെടുപ്പ് നടക്കാന് സാധ്യതയില്ല. കൂടുതല് നേതാക്കള് ചര്‍ച്ചയില് പങ്കെടുത്ത് സംസാരിക്കും. കോണ്‍ഗ്രസ്-ജെഡിഎസ് നേതാക്കള് താത്പര്യപ്പെട്ടത് പോലെ വിശ്വാസ വോട്ടെടുപ്പ് തിങ്കളാഴ്ച നടക്കാന് സാധ്യത\nബഹളം വച്ചവരെ ശാന്തരാക്കി സ്പീക്കര് രമേശ് കുമാര്. സഭാ നടപടികളുമായി എല്ലാ അംഗങ്ങളും സഹകരിക്കണമെന്ന് സ്പീക്കര്.\nസിദ്ധരാമയ്യയുടെ പ്രസംഗത്തിനിടെ കോണ്‍ഗ്രസ് നേതാവ് ഡികെ ശിവകുമാറും ബിജെപി എംഎല്‍എമാരും തമ്മില് വാക്കപ്പോര്. സഭയില് ബഹളം.\nമുന്‍മുഖ്യമന്ത്രിയും കോണ്‍ഗ്രസ് നേതാവുമായ സിദ്ധരാമയ്യ സംസാരിക്കുന്നു\nകര്‍ണാക മുഖ്യമന്ത്രി വിശ്വാസപ്രമേയം അവതരിപ്പിച്ച് സംസാരിക്കുന്നു\nബിജെപി എംഎല്‍എമാര് വിധാന്‍സഭയിലെത്തി\nകർണ്ണാടകം: അവസാനവട്ട ശ്രമത്തിലെന്ന് കോൺഗ്രസ് ദേശീയ നേതൃത്വം. ഇന്ന് വോട്ടെടുപ്പ് നടത്തില്ലെന്നും പാർട്ടിവൃത്തങ്ങൾ\nമൂന്ന് എംഎൽമാർ കൂടി തിരിച്ചു വരും എന്ന പ്രതീക്ഷയെന്ന് കോൺഗ്രസ് ദേശീയ നേതൃത്വം\nസിദ്ധരാമയ്യ വിധാൻ സൗധയിലെത്തി\nവിശ്വാസവോട്ടെടുപ്പില് നിന്നും രണ്ട് ബിജെപി എംഎല്‍എമാര് വിട്ടുനിന്നാലും സര്‍ക്കാര് നിലനില്‍ക്കും\nകോൺഗ്രസ് എംഎൽഎമാർ റിസോർട്ടിൽ നിന്ന് വിധാൻ സൗധയിലേക്ക് തിരിച്ചു\nബിജെപി എംഎല്‍എമാര് റിസോര്‍ട്ടില് നിന്നും വിധാന്‍സഭയിലേക്ക് തിരിച്ചു\nവിധാന്‍സഭയ്ക്ക് ചുറ്റും സുരക്ഷശക്തമാക്കി. രണ്ട് കിലോമീറ്റര് ചുറ്റളവില് നിരോധനാജ്ഞ\nവിശ്വാസപ്രമേയത്തിന് മേലുള്ള വോട്ടെടുപ്പ് നീട്ടാൻ കോണ്‍ഗ്രസ്-ജെഡിഎസ് സഖ്യത്തില് ആലോചന. തിങ്കളാഴ്ച വരെ വോട്ടെടുപ്പ് നീട്ടിവയ്ക്കാനാണ് ശ്രമം.\nവിശ്വാസവോട്ടെടുപ്പ് ഇന്ന് തന്നെ വേണമെന്ന് ബിജെപി. ഇക്കാര്യമാവശ്യപ്പെട്ട് സ്പീക്കര്‍ക്ക് കത്ത് നല്‍കി.\nവിശ്വാസവോട്ടെടുപ്പ് മുന്നോടിയായി വിധാന് സഭയില് സുരക്ഷ ശക്തമാക്കി.\nമുംബൈയിലായിരുന്ന സ്വതന്ത്ര എംഎല്‍എ എച്ച് നാഗേഷ് ബെംഗളൂരുവില് തിരിച്ചെത്തിയിട്ടുണ്ട്. ബിജെപി നേതാവ് ആര് അശോകയുടെ വീട്ടിലാണ് നാഗേഷ് ഇപ്പോള് ഉള്ളത്. തന്നെ ആരും തിരയേണ്ടെന്നും ആരും ആശങ്കപ്പെടേണ്ടെന്നും കോൺഗ്രസ് വിമത എം എൽ എ ആനന്ദ് സിങ് ഇന്ന് രാവിലെ ട്വീറ്റ് ചെയ്തിട്ടുണ്ടെന്ന്.\nഎതിര്‍പക്ഷം സ്വാധീനിക്കുമെന്ന ഭയത്തില് കോൺഗ്രസ്, ജെഡിഎസ് ,ബിജെപി എംഎൽഎമാരെല്ലാം റിസോർട്ടുകളിൽ തുടരുകയാണ്.\nസർക്കാരിന് ഭൂരിപക്ഷം ഉണ്ടാവില്ലെന്ന് ഉറപ്പായാൽ 12 എം എൽ എമാരെ അയോഗ്യരാക്കുന്ന നടപടി സ്പീക്കർ എടുത്തേക്കും.\nഅതേസമയം റിസോര്‍ട്ടില് പാര്‍പ്പിച്ച കോണ്‍ഗ്രസ് എംഎല്‍എമാരില് ഒരാള് അവിടെ നിന്നും രക്ഷപ്പെട്ടതായി അഭ്യൂഹങ്ങളുണ്ട്. ശ്രീമന്ത് ബലേസാബ് പാട്ടീല് എന്ന എംഎല്‍എയെ ആണ് കാണാതിയിരിക്കുന്നത്. ഇന്നലെ രാത്രി എട്ട് മണിക്ക് ശേഷം ഈ എംഎല്‍എയെ റിസോര്‍ട്ടില് കണ്ടെത്താന് സാധിച്ചില്ലെന്നാണ് വിവരം.


അസ്സ്വമദ് (സര്‍വ്വാധിനാഥന്, നിരാശ്രയന്) – Islam Padasala\nഅല്ലാഹു ആരുടെയും ആശ്രയം ആവശ്യമില്ലാത്തവനും എല്ലാവരാലും ആശ്രയിക്കപ്പെടുന്നവനുമാകുന്നു. മനുഷ്യന് തന്റെ സകല ആവശ്യങ്ങളും സമര്‍പ്പിക്കുന്നതും ആശ്രയം തേടുന്നതും അല്ലാഹുവിനോടാണ്. അല്ലാഹുവിന് അവനല്ലാത്ത യാതൊന്നിന്റെയും ആവശ്യമോ ആശ്രയമോ ഇല്ല. സകലതും ജയിച്ചടക്കുന്നവനും എന്നെന്നും അതേരൂപത്തില് അവശേഷിക്കുന്നവനുമാണവന്. ”അല്ലാഹു ആരുടെയും ആശ്രയം വേണ്ടാത്തവനും എല്ലാവരാലും ആശ്രയിക്കപ്പെടുന്നവനുമാകുന്നു.” (അല്‍ഇഖ്‌ലാസ്: 2)


ആര്‍എസ്എസ് സ്ത്രീവിരുദ്ധ സംഘടന; ശാഖകളില് സ്ത്രീകളെ കണ്ടിട്ടുണ്ടോ? രാഹുല് - Samakalika Malayalam\nആര്‍എസ്എസ് സ്ത്രീവിരുദ്ധ സംഘടന; ശാഖകളില് സ്ത്രീകളെ കണ്ടിട്ടുണ്ടോ? രാഹുല്\nBy സമകാലിക മലയാളം ഡെസ്‌ക് | Published: 10th October 2017 03:44 PM |\nLast Updated: 10th October 2017 03:44 PM | A+A A- |\nവഡോദര: ആര്‍എസ്എസ് സ്ത്രീവിരുദ്ധ സംഘടനയാണെന്ന് എഐസിസി ഉപാധ്യക്ഷന് രാഹുല് ഗാന്ധി. സ്ത്രീകള് നിശബ്ദരായിരിക്കുന്നതാണ് ആര്‍എസ്എസിന് ഇഷ്ടം. സ്ത്രീകള് സംസാരിച്ചു തുടങ്ങുമ്പോള് ആര്‍എസ്എസ് അവരെ നിശബ്ദരാക്കുമെന്നും രാഹുല് ഗാന്ധി പറഞ്ഞു. തെരഞ്ഞെടുപ്പിനൊരുങ്ങുന്ന ഗുജറാത്തില് പാര്‍ട്ടി പ്രചാരണ പരിപാടിയില് സംസാരിക്കുകയായിരുന്നു രാഹുല്.\nബിജെപിയുടെ പ്രധാന സംഘടന ആര്‍എസ്എസ് ആണ്. അതില് എത്ര വനിതാ അംഗങ്ങള് ഉണ്ടെന്ന് അറിയാമോ? അവരുടെ ശാഖകളില് ഷോര്‍ട്‌സ് ധരിച്ച ഒരു സ്ത്രീയെ നിങ്ങള് കണ്ടിട്ടുണ്ടോ? ഞാന് ഇതുവരെ അങ്ങനെയൊരാളെ കണ്ടിട്ടില്ലെന്ന് രാഹുല് പറഞ്ഞു.\nകോണ്‍ഗ്രസ് അധികാരത്തിലെത്തിയാല് വനിതാ ശാക്തീകരണത്തിനായി നടപടികളെടുക്കുമെന്ന് രാഹുല് പറഞ്ഞു. വിദ്യാഭ്യാസം, ആരോഗ്യ സുരക്ഷ ഇതൊക്കെയായിരിക്കും കോണ്‍ഗ്രസിന്റെ മുന്‍ഗണനകള്. നിങ്ങള്‍ക്ക് എന്താണ് വേണ്ടത് എന്നതിനെക്കുറിച്ച് മോദി എന്നെങ്കിലും നിങ്ങളോടു ചോദിച്ചിട്ടുണ്ടോയെന്ന് രാഹുല് ഗാന്ധി ആരാഞ്ഞു.\nതൊഴിലില്ലായ്മ ഇല്ലാതാക്കാന് മോദി സര്‍ക്കാര് ഒന്നും ചെയ്യുന്നില്ലെന്ന് രാഹുല് ഗാന്ധി കുറ്റപ്പെടുത്തി. നിങ്ങള് സെല്‍ഫി എടുത്തു സന്തോഷിക്കുകയാണ്. എന്നാല് ഈ സെല്‍ഫി ചൈനീസ് യുവാക്കള്‍ക്കാണ് സന്തോഷമുണ്ടാക്കുന്നത്. കാരണം ആ ഫോണ് നിര്‍മിക്കുന്നത് ചൈനയിലാണ്. മോദിക്ക് ഇക്കാര്യത്തിലൊന്നും ഒരു ശ്രദ്ധയുമില്ലെന്ന് രാഹുല് കുറ്റപ്പെടുത്തി.\nരാഹുലിന്റേത് ഇറ്റാലിയന് കണ്ണട; ഇന്ത്യയുടെ വികസനം കാണാനാവില്ലെന്ന് അമിത് ഷാ


Sathyan Anthikad talks about actress Sheela - Malayalam Filmibeat\nNews ഒളിമ്പിക്‌സില് പങ്കെടുക്കുന്ന ഇന്ത്യന് അത്ലറ്റുകളെ പ്രോത്സാഹിപ്പിക്കുക; മന് കീ ബാത്തില് പ്രധാനമന്ത്രി\nമോഹന്‍ലാല് അഭിനയിക്കുന്നത് നടി ഷീല കൗതുകത്തോടെ നോക്കി നില്‍ക്കും! മനസ് തുറന്ന് സത്യന് അന്തിക്കാട്\n| Updated: Saturday, June 8, 2019, 16:04 [IST]\nമലയാള സിനിമയില് മുന്‍കാല നടിയായ ഷീലയെ കുറിച്ചുള്ള വാര്‍ത്തകള് ഈ ദിവസങ്ങളില് വീണ്ടുമെത്തി. 1962 ല് സിനിമയിലേക്ക് എത്തിയ ഷീല ഇന്നും സജീവമായി പ്രവര്‍ത്തിക്കുകയാണ്. പ്രേം നസീര് , സത്യന്, മധു, ജയന്, സുകുമാരന്, കമലഹാസന് തുടങ്ങി അക്കാലത്തെ മുന്‍നിര നായകന്‍മാരുടെയെല്ലാം നായികയായി ഷീല തിളങ്ങി നിന്നിരുന്നു. ഏറ്റവുമധികം ചിത്രങ്ങളില് ഒന്നിച്ചഭിനയിച്ച താരജോഡി എന്ന റെക്കോര്‍ഡ് ഷീലയും അന്തരിച്ച നടന് പ്രേം നസീറും ചേര്‍ന്ന് സൃഷ്ടിച്ചിരുന്നു.\n1980 ല് സിനിമയില് നിന്നും മാറി നിന്ന ഷീല 2003 ല് സത്യന് അന്തിക്കാടിന്റെ മനസിനക്കര എന്ന ചിത്രത്തിലൂടെ തിരിച്ച് വരവ് നടത്തി. ഇപ്പോഴിതാ ചലച്ചിത്ര രംഗത്തെ സമഗ്ര സംഭാവനയ്ക്കുള്ള അംഗീകാരമായി 2018 ലെ ജെസി ഡാനിയേല് പുരസ്‌കാരം ഷീലയെ തേടി എത്തി. ഇതിന്റെ പശ്ചാതലത്തില് സംവിധായകന് സത്യന് അന്തിക്കാട് ഷീലയെ കുറിച്ച് തുറന്ന് സംസാരിച്ചിരിക്കുകയാണ്. മനസിനക്കരെ, സ്‌നേഹ വീട് എന്നീ ചിത്രങ്ങളുടെ ലൊക്കേഷനില് നിന്നുള്ള അനുഭവമായിരുന്നു സംവിധായകന് പറഞ്ഞത്. മാതൃഭൂമിയ്ക്ക് നല്‍കിയ അഭിമുഖം ഫേസ്ബുക്കിലൂടെ പുറത്ത് വിട്ട കുറിപ്പില് വ്യക്തമാക്കിയത്.\nസത്യന് അന്തിക്കാടിന്റെ വാക്കുകളിലേക്ക്...\nമനസ്സിനക്കരെയുടെ ഷൂട്ടിങ് നടക്കുന്നതിനിടയിലൊരു ദിവസം ഷീലച്ചേച്ചി പറഞ്ഞു. ''സത്യാ, എന്റെ കൂടെയുള്ള പെണ്ണിന് ഒരു സംശയം.'' കൂടെയുള്ള പെണ്ണ് എന്നു പറയുന്നത് ഹെയര് ഡ്രെസ്സറാണ്. തെലുങ്കുദേശത്ത് ജനിച്ച ഒരു പാവം സ്ത്രീ. അവര് കേരളത്തില് വരുന്നത് ആദ്യമായാണ്. ചേച്ചിയുടെ പിറകില് നിന്ന് മാറില്ല. ചേച്ചിയോടല്ലാതെ വേറൊരാളോടും മിണ്ടാറില്ല. 'എന്താ സംശയം?'' ഞാന് ചോദിച്ചു. 'സംശയമല്ല. അവള്‍ക്ക് വല്ലാത്തൊരു കണ്‍ഫ്യൂഷന്. സത്യനും ഷീലയും ഒരുപാട് സിനിമകളില് ഒന്നിച്ചഭിനയിച്ചിട്ടുണ്ടെന്ന് അവള് കേട്ടിട്ടുണ്ട്. എന്നേക്കാള് പ്രായക്കൂടുതല് ഉള്ള ആളാണെന്നുമറിയാം. പക്ഷേ, നേരിട്ടു കണ്ടപ്പോള് എവിടെയോ എന്തോ പന്തികേട്. ഈ തൊപ്പിയും വെച്ച് സെറ്റില് ഓടിനടക്കുന്ന ആളാണോ വര്‍ഷങ്ങള്‍ക്ക് മുന്‍പ് കാമുകനും ഭര്‍ത്താവുമൊക്കെയായി അഭിനയിച്ചത്? വിശ്വസിക്കാന് പറ്റുന്നില്ലത്രെ.''\nസത്യന്റെ സിനിമയിലേക്കാണ് പോകുന്നതെന്ന് പറഞ്ഞ് ട്രെയിന് കയറിയപ്പോഴേ അവര് മനസ്സില് ഉറപ്പിച്ചിട്ടുണ്ടാകും അത് പഴയ സത്യനാണെന്ന്. സത്യന് അന്തിക്കാട് എന്നൊരു പേര് ഈ ആന്ധ്രക്കാരി എങ്ങനെ കേള്‍ക്കാന്! ഞാന് പറഞ്ഞു. 'എനിക്കതിശയമില്ല ചേച്ചി. ചേച്ചിയോടൊപ്പമാണല്ലോ സഹവാസം. അവരങ്ങനെ ധരിച്ചില്ലെങ്കിലേ പ്രയാസമുള്ളൂ.' കൊച്ചുത്രേസ്യയുടെ കുടയെടുത്ത് ചേച്ചി എന്നെ അടിക്കാനോങ്ങി. ചുറ്റുമുണ്ടായിരുന്നവരൊക്കെ ചിരിച്ചു.\nഹെയര് ഡ്രസ്സറെപ്പോലെ മണ്ടിയൊന്നുമല്ല ഷീലചേച്ചി. പക്ഷേ, ഇടയ്ക്ക് നിഷ്‌കളങ്കമായ ചില ചോദ്യങ്ങള് ചോദിക്കും. കുട്ടിത്തം നിറഞ്ഞ ചോദ്യങ്ങള്. ഒരു കാലത്ത് മലയാള സിനിമ അടക്കിവാണ മഹാനടിയാണ് മുന്നില് നില്‍ക്കുന്നതെന്ന് നമ്മള് മറന്നുപോകും.\n'മെല്ലെയൊന്നു പാടി നിന്നെ ഞാനുറക്കിയോമലേ...' എന്ന ഗാനത്തിന്റെ ചിത്രീകരണത്തിനായി മൂന്നാറിലെത്തിയപ്പോള് ചേച്ചി ചോദിച്ചു. പാട്ടല്ലേ. അത് കളര്‍ഫുളായി എടുക്കാനാണല്ലോ, മൂന്നാറിലെത്തിയിരിക്കുന്നത്. നയന്‍താരയ്ക്കും ജയറാമിനുമൊക്കെ ഡ്രസ്സ് ചേഞ്ചുണ്ട്. എനിക്ക് മാത്രമെന്തിനാ ഈ മുണ്ടും ചട്ടയും? നിറപ്പകിട്ടുള്ള മറ്റേതെങ്കിലും വസ്ത്രമിട്ടുകൂടെ?' 'അയ്യോ ചേച്ചീ അതു വേണ്ട. കൊച്ചുത്രേസ്യയെ തനി ക്രിസ്തീയവേഷത്തില് കാണുന്നതാണ് ഭംഗി. മുണ്ടും ചട്ടയും മാറ്റിയാല് ആ കഥാപാത്രംതന്നെ മാറിപ്പോകും.\nഗാനരംഗമായതു കൊണ്ട് ധരിക്കാന് നിറപ്പകിട്ടുള്ള സാരിയും ആഭരണങ്ങളുമൊക്കെ ചേച്ചി കൂടെ കൊണ്ടു വന്നിട്ടുണ്ടെന്ന് ഞാന് പിന്നീടാണറിഞ്ഞത്. മുണ്ടും ചട്ടയും മാറ്റാന് ഞാന് സമ്മതിക്കില്ലെന്ന് ഉറപ്പായതോടെ ചേച്ചിയുടെ അടുത്ത ചോദ്യം. 'എന്നാ പിന്നെ മുണ്ടും ചട്ടയും കളറിലാക്കിക്കൂടെ? നീലമുണ്ടും ചട്ടയും അല്ലെങ്കില് പച്ച മുണ്ടും ചട്ടയും?' ഞാന് ചിരിച്ചുപോയി. അത് നിഷ്‌ക്കളങ്കതയുടെ ചോദ്യമാണ്. തിരശ്ശീലയില്, തന്നെ ഏറ്റവും ഭംഗിയായി കാണാനാഗ്രഹിക്കുന്ന ഒരു പുതുമുഖത്തിന്റെ ചോദ്യം. ആ മനസ്സുതന്നെയാണ് ഷീല എന്ന വലിയ നടിയുടെ മുതല്‍ക്കൂട്ട്.\n'ഒരു പെണ്ണിന്റെ കഥ' യില് സത്യന് എന്ന മികച്ച നടനെ സ്വന്തം പ്രകടനം കൊണ്ട് വിറപ്പിക്കുന്ന ഷീലയെ കണ്ട് അന്തിക്കാട് 'ആരാധന' എന്ന ഓല ടാക്കീസിലിരുന്ന് ഞാന് കൈയടിച്ചിട്ടുണ്ട്. 'വാഴ്വേമായ'ത്തിലെ നിസ്സഹായയായ നായികയുടെ വൈകാരിക ഭാവങ്ങള് കണ്ട് കരഞ്ഞിട്ടുണ്ട്.\n'കള്ളിച്ചെല്ലമ്മ'യുടെ ചുറുചുറുക്ക് കണ്ട് കൊതിച്ചിട്ടുണ്ട്. 'കറുത്തമ്മ' യുടെ കണ്ണിലെ പ്രണയവും വിരഹവും കണ്ട് അതിശയിച്ചിട്ടുണ്ട്. പ്രശസ്തിയുടെ അത്യുന്നതിയില് നില്‍ക്കുമ്പോഴാണ് ഒരാളോടും അഭിപ്രായം ചോദിക്കാതെ 'മതി' എന്ന് സ്വയം തീരുമാനിച്ച് സിനിമാരംഗത്തുനിന്ന് ഷീല പിന്‍മാറിയത്. പിന്നെ, നീണ്ട ഇരുപത്തിരണ്ടു വര്‍ഷം അവര് സിനിമയില് ഉണ്ടായിരുന്നില്ല.\nആ സമയത്തൊക്കെ ചേച്ചി എന്തു ചെയ്തു?'' ഞാന് ചോദിച്ചിട്ടുണ്ട്. അപ്പോഴാണ് ഞാന് ഞാനായി ജീവിച്ചതെന്ന് ഷീലച്ചേച്ചി പറഞ്ഞു. ഇഷ്ടമുള്ളിടത്തോളം മധുരം കഴിച്ചു. കാണാനാഗ്രഹിച്ച നാടുകളൊക്കെ കണ്ടു. ഇഷ്ടം തോന്നിയ വസ്ത്രങ്ങളും ആഭരണങ്ങളും ധരിച്ചു. മദ്രാസില് ചൂടു കൂടുമ്പോള് ഊട്ടിയിലെ അവധിക്കാല വസതിയില് പോയി താമസിച്ചു. കഥയെഴുതി, ചിത്രങ്ങള് വരച്ചു അങ്ങനെ ജീവിതം ആഘോഷമാക്കിയ ഇരുപത്തിരണ്ടു വര്‍ഷങ്ങള്! അപ്പോഴാണ് അനശ്വരനടനായ ബഹദൂര് പണ്ട് പറയാറുള്ള ഒരു വാചകം സത്യമായി മാറിയത്. 'സിനിമയ്ക്ക് അകത്തേക്കുള്ള വാതിലേയുള്ളൂ. പുറത്തേക്ക് വഴിയില്ല.'\nഷീലയെത്തേടി വീണ്ടും മലയാള സിനിമയെത്തി. ആദ്യം അഭിനയിച്ചു തുടങ്ങിയത് മറ്റൊരു സിനിമയാണെങ്കിലും 'മനസ്സിനക്കരെ'യിലൂടെ\nപ്രേക്ഷകരിലേക്കെത്താനായിരുന്നു യോഗം. ഒരു സംവിധായകനെന്ന നിലയില് അതെനിക്കു കിട്ടിയ ഭാഗ്യം. ഷൂട്ടിങ് സെറ്റിലെത്തിയ ആദ്യ ദിവസം ചേച്ചി പറഞ്ഞു:\n'എനിക്ക് പുതിയ രീതികളൊന്നുമറിയില്ല. സത്യന് പറയുന്നതുപോലെ ഞാനഭിനയിക്കാം. ആദ്യമായി ക്യാമറയ്ക്കു മുന്നിലെത്തുന്ന ഒരാളാണെന്നു കരുതിയാല് മതി. അതാണ് ആ മനസ്സിന്റെ മഹത്ത്വം. ഇതൊക്കെ ഞാനെത്രയോ കണ്ടതാണെന്ന ഭാവത്തില് ഇരിക്കാവുന്ന നടിയാണ് ഷീല. ഇനിയല്‍പം അഹങ്കാരം കാണിച്ചാലും ആരും കുറ്റം പറയില്ല. പക്ഷേ, സിനിമയെന്ന കലയുടെ മുന്നില് എന്നും വിനയത്തോടെ നില്‍ക്കാനേ ഷീല പഠിച്ചിട്ടുള്ളൂ.\n'മനസ്സിനക്കരെ' വീണ്ടും കാണാനവസരമുണ്ടായാല് അതിലൊരു ഭാഗം നിങ്ങളൊന്നു ശ്രദ്ധിച്ചുനോക്കണം. 'മെല്ലെയൊന്നു പാടി...' എന്ന പാട്ടിലൊരിടത്ത് ജയറാം നിലത്തുനിന്നൊരു പൂവ് പറിച്ചെടുത്ത് അതിന്റെ നേരിയ ഇതളുകളില് ഊതുന്നുണ്ട്. അപ്പൂപ്പന്‍താടിപോലെയുള്ള ചെറിയൊരു പൂവാണ്. ഷോട്ട് എടുക്കും മുമ്പ് ചേച്ചി ജയറാമിനോട് പറഞ്ഞു. ''ആ പൂവ് എന്റെ മുഖത്തേക്ക് ഊതിയാല് മതി ജയറാം. 'അതെന്തിനാ ചേച്ചീ? ''അല്ല, അപ്പൊ സത്യന് ചിലപ്പോള് അതിന്റെ ക്ലോസപ്പ് എടുക്കും. എന്റെ മുഖത്തിനു മുന്നിലൂടെ പൂ പറക്കുന്നതു പോലെ.''ഞാനത് അങ്ങനെത്തന്നെയാണ് ചിത്രീകരിച്ചത്. നല്ലൊരു ക്ലോസപ്പ് ഷോട്ട് കിട്ടാന് കൊതിയുള്ള ഒരു പുതുമുഖം ഇപ്പോഴും ഷീലച്ചേച്ചിയുടെ ഉള്ളിലുണ്ട്.\n'സ്നേഹവീട്' എന്ന സിനിമയിലുമുണ്ട് അത്തരം ഒരുപാട് ഓര്‍മകള്. ''ഉച്ചകഴിഞ്ഞേ ചേച്ചിയുടെ സീന് എടുക്കുന്നുള്ളൂ. അതുവരെ മുറിയില് വിശ്രമിച്ചോളൂ'' എന്നു പറഞ്ഞാലും അതിരാവിലെ ഞങ്ങളെത്തും മുന്‍പ് ലൊക്കേഷനിലെത്തും. ചോദിച്ചാല് പറയും, ''മോഹന്‍ലാല് അഭിനയിക്കുന്നത് കണ്ടുകൊണ്ട് നില്‍ക്കാമല്ലോ.'' ലാല് സിനിമയെന്ന മാധ്യമത്തെക്കുറിച്ച് ചിന്തിച്ചിട്ടുപോലുമില്ലാത്ത കാലത്ത് അന്നത്തെ സൂപ്പര് താരങ്ങള്‍ക്കൊപ്പം മത്സരിച്ചഭിനയിച്ച നടിയാണ്. പക്ഷേ, കൗതുകത്തോടെ, ആരാധനയോടെ മോഹന്‍ലാല് അഭിനയിക്കുന്നതും നോക്കി നില്‍ക്കും.\nരാവിലെ ആറുമണിക്ക് ഷൂട്ടിങ് തുടങ്ങുമെന്നു പറഞ്ഞാല് അതിനും പത്തുമിനിറ്റ് മുന്‍പുതന്നെ സെറ്റിലെത്തിയിരിക്കും. ഒരു പരാതിയുമില്ലാതെ. സമയം ഏറെ വിലപിടിച്ചതാണെന്ന് അവര്‍ക്കറിയാം. ഇന്ന്, മലയാള സിനിമയ്ക്ക് സംസ്ഥാന സര്‍ക്കാര് നല്‍കുന്ന ഏറ്റവും വലിയ പുരസ്‌കാരം ഷീലച്ചേച്ചിയെ തേടിയെത്തിയിരിക്കുന്നു ജെ.സി. ഡാനിയേല് അവാര്‍ഡ്! കെ.എസ്. സേതുമാധവന്‍സാറും നെടുമുടി വേണുവുമടങ്ങിയ ജൂറിയാണ് അതിനായി അവരെ തിരഞ്ഞെടുത്തത്. തീര്‍ച്ചയായും അര്‍ഹിക്കുന്ന അംഗീകാരമാണത്. കാരണം, ഷീല മലയാളത്തിന്റെ സ്വന്തം നടിയാണ്, കഥാകൃത്താണ്, ചിത്രകാരിയാണ്. 'യക്ഷഗാനം' എന്ന മനോഹരമായ സിനിമയുടെ സംവിധായികയാണ്. എല്ലാത്തിനുമുപരിയായി കാപട്യമില്ലാത്ത ഒരു നല്ല മനസ്സിന്റെ ഉടമയാണ്.\nRead more about: actress sheela sathyan anthikad ഷീല സത്യന് അന്തിക്കാട്\nSathyan Anthikad talks about actress Sheela\nഅവള് അച്ഛനെ കൊന്ന് ടാറ്റു ഉണ്ടാക്കിയെന്ന് ഭാനു; മനം നൊന്ത് ഡിംപലിന്റെ ഓഡിയോ, ഞെട്ടലോടെ ആരാധകര്!


കോഹ്ലിക്കെതിരെ ബിസിസിഐയിൽ പരാതി നൽകിയത് ആ താരം ; പുതിയ റിപ്പോർട്ട് പുറത്ത് - Crickerala\nകോഹ്ലിക്കെതിരെ ബിസിസിഐയിൽ പരാതി നൽകിയത് ആ താരം ; പുതിയ റിപ്പോർട്ട് പുറത്ത്\nഅടുത്തിടെയാണ് ക്രിക്കറ്റ് ലോകത്തെ ഒന്നടങ്കം ഞെട്ടിച്ച് കൊണ്ട് കോഹ്ലി\nടി20യിൽ ഇന്ത്യയുടെ ക്യാപ്റ്റൻ സ്ഥാനം ഒഴിയുന്നതായി പ്രഖ്യാപിച്ചത്. ഒക്ടോബറിൽ നടക്കുന്ന ടി20 ലോകക്കപ്പിന് ശേഷം ക്യാപ്റ്റൻ സ്ഥാനം ഒഴിയുന്നതായി സോഷ്യൽ മീഡിയയിലൂടെ അറിയിച്ച കോഹ്ലി, ജോലിഭാരം കൂടുതലായതിനാലാണ് ക്യാപ്റ്റൻ സ്ഥാനത്തുനിന്ന് രാജിവയ്ക്കുന്നതെന്ന് പ്രസ്താവനയിൽ പറഞ്ഞു.\nവളരെയധികം സമയമെടുത്ത ശേഷമാണ് ഈയൊരു തീരുമാനത്തിൽ എത്തിച്ചേർന്നതെന്നും കോഹ്ലി വ്യക്തമാക്കിയിരുന്നു. ഇതിന് പിന്നാലെ നിരവധി വാർത്തകളാണ് കോഹ്ലിയുടെ ക്യാപ്റ്റൻ സ്ഥാനം ഉപേക്ഷിക്കലുമായി ബന്ധപ്പെട്ട് പുറത്തുവന്നത്. കോഹ്ലിക്കെതിരെ ബിസിസിഐയിൽ ഒരു ഇന്ത്യൻ താരം പരത്തിപ്പെട്ടിരുന്നതായും വാർത്തകൾ വന്നിരുന്നു.\nഇപ്പോഴിതാ കോഹ്ലിക്കെതിരെ പരാതിപ്പെട്ടത് ഇന്ത്യയുടെ ഓഫ് സ്പിന്നർ അശ്വിനാണെന്ന് ന്യൂസ് ഏജന്‍സി ഐഎഎന്‍എസ് റിപ്പോർട്ട് ചെയ്തിരിക്കുകയാണ്. ടീമില് കോഹ്ലി തനിക്ക് അരക്ഷിതാവസ്ഥയുണ്ടാക്കുന്നു എന്ന് അശ്വിന് ബിസിസിഐ സെക്രട്ടറി ജയ് ഷായോട് പരാതിപ്പെട്ടു എന്നാണ് റിപ്പോര്‍ട്ടിൽ പറയുന്നത്.\nലോക ടെസ്റ്റ് ചാമ്ബ്യന്‍ഷിപ്പ് ഫൈനലിലെ അശ്വിന്റെ പ്രകടനത്തില് കോഹ്ലി തൃപ്‌തനായിരുന്നില്ലെന്നാണ് പുറത്ത് വരുന്ന റിപ്പോര്‍ട്ടുകള്. ഇതിനെ തുടര്‍ന്നാണ് അശ്വിനെ ഇംഗ്ലണ്ടിനെതിരായ ടെസ്റ്റ് പരമ്ബരയില് പുറത്തിരുത്തിയതെന്നും റിപ്പോര്‍ട്ടുകള് സൂചന നല്‍കുന്നു. ടി20 ലോകകപ്പ് ടീമില് നിന്നും അശ്വിനെ പുറത്താക്കണമെന്ന് കോഹ്ലി ആവശ്യപ്പെട്ടെങ്കിലും രോഹിത് ശര്‍മ അശ്വിനെ പിന്തുണയ്ക്കുകയായിരുന്നുവെന്നാണ് റിപ്പോര്‍ട്ട് പറയുന്ന‌ത്.\nഇക്കഴിഞ്ഞ ഇംഗ്ലണ്ടിനെതിരായ ടെസ്റ്റ് പര്യടനത്തിൽ4മത്സരത്തിൽ ഒന്നിൽ പോലും അശ്വിൻ അവസരം ലഭിച്ചിരുന്നില്ല.\nഅശ്വിനും കോഹ്ലിയും തമ്മിലുള്ള ബന്ധം കൂടുതൽ വഷളായതായി തോന്നിപ്പിച്ചിരുന്നു. അതേസമയം ഏകദിനത്തിൽ നിന്നും കോഹ്ലി ക്യാപ്റ്റൻ സ്ഥാനം ഒഴിഞ്ഞേക്കുമെന്നും രോഹിത് പരിമിത ഓവർ ഫോർമാറ്റിൽ ഇന്ത്യയെ നയിക്കുമെന്നും റിപ്പോർട്ടുണ്ട്.


1 Hours 11 Minutes 1 Seconds Ago\nനിലവില് മൂന്നാം ഡോസ് വാക്‌സിനെടുക്കാന് ജനങ്ങളോട് മന്ത്രിമാര് അപേക്ഷിക്കുകയാണ്\nകൊറോണാവൈറസ് ദുരിതം എപ്പോഴാണ് അവസാനിക്കുക? ഡെല്‍റ്റാ വേരിയന്റ് സൃഷ്ടിച്ച ഭീതി ഒരു വിധം കെട്ടടങ്ങി വരുമ്പോഴാണ് 2021ന്റെ അവസാനം നോക്കി ഒമിക്രോണ് വേരിയന്റ് പൊട്ടിപ്പുറപ്പെട്ടിരിക്കുന്നത്. ഈ സൂപ്പര് വേരിയന്റിന്റെ സ്വഭാവം ഇനിയും ശാസ്ത്രജ്ഞര്‍ക്ക് പിടികിട്ടിയിട്ടില്ല. ഈ ഘട്ടത്തില് മഹാമാരിയുടെ അവസാനം കുറിയ്ക്കുന്ന തീയതി ഇനിയുമേറെ നീളുമെന്ന ആശങ്കയും ശക്തമാണ്. ഇൗ ആശങ്കയ്ക്ക് അടിസ്ഥാനമേകുന്ന ഒരു തീരുമാനമാണ് ബ്രിട്ടീഷ് ഗവണ്‍മെന്റ് ഇപ്പോള് സ്വീകരിച്ചിരിക്കുന്നത്.\nഅടുത്ത രണ്ട് വര്‍ഷത്തേക്ക് കൂടി ജനങ്ങള്‍ക്ക് ബൂസ്റ്റര് വാക്‌സിന് നല്‍കാനുള്ള കൊറോണാവൈറസ് വാക്‌സിനുകളുടെ കരുതല്‍ശേഖരം തയ്യാറാക്കുകയാണ് ബ്രിട്ടീഷ് ഗവണ്‍മെന്റ്. 114 മില്ല്യണ് അധിക ഡോസുകള്‍ക്കാണ് ഇപ്പോള് മന്ത്രിമാര് ഓര്‍ഡര് കൊടുത്തിരിക്കുന്നത്. പുതിയ വേരിയന്റുകള്‍ക്ക് എതിരെ മാറ്റം വരുത്തി പ്രയോഗിക്കാന് കഴിയുന്ന തരത്തിലുള്ളവയാണ് ഈ വാക്‌സിനുകള്.\nമോഡേണ, ഫൈസര് എന്നിവിടങ്ങളില് നിന്നുള്ള ഈ വാക്‌സിനുകള് 2022, 2023 വര്‍ഷങ്ങളിലാണ് യുകെയ്ക്ക് ലഭിക്കുക. അതായത് അടുത്ത രണ്ട് വര്‍ഷത്തേക്ക് സപ്ലൈയില് മറ്റ് പ്രശ്‌നങ്ങള് നേരിടില്ലെന്ന് സര്‍ക്കാര് മുന്‍കൂട്ടി ഉറപ്പാക്കുന്നുവെന്ന് അര്‍ത്ഥം. ഒമിക്രോണ് വേരിയന്റിനെ കണ്ടെത്തിയ സാഹചര്യത്തിലാണ് വാക്‌സിനുകള്‍ക്കായി പുതിയ കരാര് നല്‍കിയതെന്ന് ഹെല്‍ത്ത് ഡിപ്പാര്‍ട്ട്‌മെന്റ് വ്യക്തമാക്കി.\nഇതോടെ അടുത്ത രണ്ട് വിന്ററുകളിലും രാജ്യത്തിന്റെ പ്രതിരോധത്തിന് ബൂസ്റ്റര് നല്‍കാനാണ് മന്ത്രിമാരുടെ ലക്ഷ്യമെന്ന് വ്യക്തമാകുന്നുണ്ട്. മോഡേണ 60 മില്ല്യണ് അധിക ഡോസുകളും, ഫൈസര്/ബയോഎന്‍ടെക് 54 മില്ല്യണ് ഡോസുകളുമാണ് സപ്ലൈ ചെയ്യുക. ഫൈസറിന്റെ 35 മില്ല്യണ് ഡോസ് അടുത്ത വര്‍ഷം മറ്റൊരു ഓര്‍ഡറില് ലഭിക്കാനുണ്ട്. കൂടാതെ 60 മില്ല്യണ് നോവാവാക്‌സ്, 7.5 മില്ല്യണ് ജിഎസ്‌കെ/സനോഫി ഡോസുകളും 2022ല് പ്രതീക്ഷിക്കുന്നുണ്ട്.\nനിലവില് മൂന്നാം ഡോസ് വാക്‌സിനെടുക്കാന് ജനങ്ങളോട് മന്ത്രിമാര് അപേക്ഷിക്കുകയാണ്. ഫൈസര് വാക്‌സിന് ലോകത്തില് ആദ്യമായി യുകെ അംഗീകരിച്ചതിന്റെ ഒന്നാം വാര്‍ഷികവും ഇതോടൊപ്പം എത്തിക്കഴിഞ്ഞു.


മഹാസംഗമം മഹാവിജയം; ദുബായിയെ അമ്പരപ്പിച്ച് ഉമ്മന്‍ചാണ്ടിയുടെ സംഘാടക മികവ് – Jaihind TV\nമഹാസംഗമം മഹാവിജയം; ദുബായിയെ അമ്പരപ്പിച്ച് ഉമ്മന്‍ചാണ്ടിയുടെ സംഘാടക മികവ്\nദുബായ്: രാഹുല്‍ഗാന്ധിയുടെ ദുബായിലെ മഹാസമ്മേളനം ചരിത്രമായി മാറിയിരിക്കുകയാണ്. കശ്മീര് മുതല് കേരളം വരെയുള്ള വിവിധ സംസ്ഥാനങ്ങളില് നിന്നുള്ള പ്രവാസിലക്ഷങ്ങളാണ് മഹാസംഗമത്തില് രാഹുല്‍ഗാന്ധിയെ കാണാനെത്തിയത്. യു.എ.ഇയ്ക്ക് പുറമേ മറ്റ് ഗള്‍ഫ് രാജ്യങ്ങളില് നിന്നുവരെ ആളുകള് എത്തിയിരുന്നു. പതിനായിരത്തോളം പേര് സ്റ്റേഡിയത്തില് ഇരിപ്പിടം കിട്ടാതെ പുറത്തുനിന്നാണ് രാഹുല്‍ഗാന്ധിയുടെ പ്രസംഗം ശ്രവിച്ചത്.\nദുബായിലെ സംഗമം വിജയിപ്പിക്കുന്നതിനുള്ള ചുമതല ഉമ്മന്‍ചാണ്ടിക്കായിരുന്നു. അത് ഭംഗിയായി തന്നെ വിജയിപ്പിക്കുന്നതിനും ഉമ്മന് ചാണ്ടിക്ക് സാധിച്ചുവെന്നാണ് രാഹുല് ഗാന്ധിയുടെ ട്വീറ്റിലൂടെ വ്യക്തമായിരിക്കുന്നത്. നാല്‍പതിനായിരം പേര് പങ്കെടുക്കുന്ന സംഗമത്തിന്‍റെ ഒരുക്കങ്ങള്‍ക്കായി നിയോഗിക്കപ്പെട്ട ഉമ്മന് ചാണ്ടിയുടെ സംഘാടനത്തില് സ്റ്റേഡിയം നിറഞ്ഞുകവിഞ്ഞു. എ.ഐ.സി.സി.യുടെ നിര്‍ദേശപ്രകാരമാണ് അവിടത്തെ സംഘടനകളെ ക്ഷണിക്കാനും ഒരുക്കങ്ങള്‍ക്കുമായി ഉമ്മന്‍ചാണ്ടി പുറപ്പെട്ടത്. ദുബായ് ജബല് അലിയിലെ ലേബര് ക്യാമ്പ് സന്ദര്‍ശനവേളയില് രാഹുല്‍ഗാന്ധിക്ക് ഉമ്മന്‍ചാണ്ടിയോടുള്ള പ്രത്യേക സ്‌നേഹം വ്യക്തമാക്കുന്ന സംഭവവുമുണ്ടായി. തൊഴിലാളികളെ അഭിസംബോധന ചെയ്യുന്നതിനിടെ രാഹുല് ഗാന്ധി ഉമ്മന്‍ചാണ്ടിയെ വേദിയിലേക്ക് ക്ഷണിച്ച് ഇരുത്തുകയായിരുന്നു.\nരാഹുലിന്‍റെ സന്ദര്‍ശനത്തിന് മുന്നോടിയായി യു.എ.ഇ യിലെ പാര്‍ട്ടി അനുഭാവികളമായി ഉമ്മന് ചാണ്ടി ആശയ വിനിമയം നടത്തിയിരുന്നു. യു.എ.ഇ യിലെ മലയാളികളില് വലിയൊരു വിഭാഗം കോണ്‍ഗ്രസ് അനുഭാവികളാണ്. കൂടാതെ കെ.എം.സി.സിയെപ്പോലുള്ള ശക്തമായ പ്രവാസി സംഘടനകളെ കൂടെ നിര്‍ത്താനും ഉമ്മന്‍ചാണ്ടിക്കായി. മുസ്ലിം ലീഗ് ജനറല് സെക്രട്ടറി കുഞ്ഞാലിക്കുട്ടിയുടെ സാന്നിധ്യം കൂടിയായതോടെ പ്രവര്‍ത്തകരുടെ അതിശക്തമായ ഒഴുക്കാണ് സമ്മേളന വേദിയിലേക്ക് സംഭവിച്ചത്. ഉമ്മന് ചാണ്ടിയുടെയും കുഞ്ഞാലിക്കുട്ടിയുടെയും നിര്‍ണായക സ്വാധീനമാണ് മഹാസമ്മേളനം ഇത്രയധികം വിജയകരമായി മഹാസംഗമം നടത്താന് സാധിച്ചതെന്നാണ് വിലയിരുത്തല്. ഒ.ഐ.സി.സിയുടെയും കെ.എം.സി.സിയുടെയും പങ്കും നിര്‍ണായകമായി.


തോട്ടിപ്പണി ചെയ്യാന് വിസമ്മതിച്ച ദലിത് ദമ്പതികള്‍ക്ക് മദ്രാസ് ഹൈക്കോടതിയുടെ പിഴ\n2 March 2018 10:55 AM GMT\nഅണ്ണാ സര്‍വകലാശാലയിലെ ഡീന് ചിത്ര സെല്‍വിയുടെ വീട്ടിലെ തോട്ടിപ്പണി ചെയ്യാന് വിസമ്മതിച്ച ദലിത് ദമ്പതികള്‍ക്ക് മദ്രാസ് ഹൈക്കോടതി 25,000 രൂപ പിഴ ശിക്ഷ വിധിച്ചു. കോടതിയുടെ സമയം നഷ്ടപ്പെടുത്തിയെന്ന് ആരോപിച്ചാണ് ഇവര്‍ക്ക് പിഴ ചുമത്തിയത്.\nഒരു ശുചീകരണ/തോട്ടി തൊഴിലാളിയുടെ ജോലി കക്കൂസ് വൃത്തിയാക്കുകയും എല്ലാ കുടുംബാംഗങ്ങളുടെയും വസ്ത്രങ്ങള് വൃത്തിയാക്കുകയുമാണ്. അതിനാണ് അവര്‍ക്ക് വേതനം നല്‍കുന്നത്. എല്ലാ വസ്ത്രങ്ങളും എന്നതില് അടിവസ്ത്രങ്ങളും ഉള്‍പ്പെടുമെന്നും കോടതി വിലയിരുത്തി. കൂടാതെ ശുചീകരണ തൊഴിലാളിക്ക് താന് നിര്‍ബന്ധിത തോട്ടിപ്പണിയ്ക്ക് വിധേയനാകുന്നുവെന്ന് പരാതിപ്പെടാന് അനുവാദമില്ലെന്നാണ് കോടതി പറഞ്ഞത്. എന്നിട്ടും പരാതിപ്പെട്ടത് കോടതിയുടെ സമയം നഷ്ടപ്പെടുത്തലാണെന്ന് പറഞ്ഞാണ് 25,000 രൂപ പിഴ ചുമത്തിയത്.\nഅതേസമയം തങ്ങളുടെ ഭാഗം കോടതി പരിഗണിച്ചില്ലെന്ന് കേസ് കൊടുത്ത ദമ്പതികളിലെ പുരുഷന് ന്യൂസ് മിനിറ്റിനോട് പ്രതികരിച്ചു. ഇപ്പോഴും ഞങ്ങള് ഒളിവിലാണ് ജീവിക്കുന്നത്. കാരണം പുറത്തുവന്നാല് ഞങ്ങളെ കൊല്ലുമെന്നാണ് പള്ളാര് സമുദായക്കാര് പറഞ്ഞിരിക്കുന്നത്. ഫീസ് അടയ്ക്കാന് പണമില്ലാത്തത് കൊണ്ട് മക്കള് സ്‌കൂളില് പോകുന്നില്ല. അവഹേളനത്തിനെതിരെ പ്രതികരിച്ചതുകൊണ്ട് ഉപജീവനം പോലും ഇല്ലാതായിരിക്കുന്നു.\nകഴിഞ്ഞ വര്‍ഷം ഓഗസ്റ്റില് പുറത്തുവന്ന് വൈറല് ആയ ഒരു വീഡിയോ ആണ് കേസിന് ആസ്പദം. അണ്ണാ സര്‍വകലാശാലയിലെ ഡീന് ചിത്ര സെല്‍വി തന്നെ തോട്ടിപ്പണിക്ക് നിര്‍ബന്ധിക്കുന്നുവെന്ന് അവിടുത്തെ ഒരു തൊഴിലാളി വെളിപ്പെടുത്തുന്നതാണ് വീഡിയോ. ഗ്ലൗസുകളോ മറ്റ് സുരക്ഷാ സംവിധാനങ്ങളോ യാതൊന്നും ഉപയോഗിക്കാതെ ഡീനിന്റെ വീട്ടില് ജോലി ചെയ്യാന് അവര് ഇവരെ നിര്‍ബന്ധിച്ചിരുന്നു. അവരുടെയും ഭര്‍ത്താവിന്റെ അടിവസ്ത്രങ്ങള് അലക്കാനും കക്കൂസ് ശുചിയാക്കാനും നിര്‍ബന്ധിച്ചിരുന്നു തുടങ്ങിയവയാണ് ഇവര് വെളിപ്പെടുത്തിയ വിവരങ്ങള്. ഇതിന് വഴങ്ങാതിരുന്ന ഇവരെ ലൈംഗികമായി അതിക്രമിക്കാന് ഡീന് ഭര്‍ത്താവിന് അനുവാദം നല്‍കിയെന്നും ആരോപണമുണ്ട്. ഈ വിവരങ്ങള് പുറംലോകത്തെ അറിയിച്ച ദിവ്യ ഭാരതി എന്ന ചലച്ചിത്ര സംവിധായികയ്ക്ക് ചിത്ര സെല്‍വിയുടെ സമുദായമായ പള്ളാര് വിഭാഗക്കാരില് നിന്നുണ്ടായ വധഭീഷണിയെ തുടര്‍ന്ന് നാട് വിടേണ്ടതായും വന്നു.\nപരാതിക്കാരിയായ സ്ത്രീയും അവരുടെ ഭര്‍ത്താവും അരുന്ധതിയാര് സമുദായക്കാരാണ്. ഇരുവരും അണ്ണാ സര്‍വകലാശാലയിലെ ശുചീകരണ വിഭാഗത്തിലെ കരാര് ജീവനക്കാരാണ്.\nAnnaUniversity ChitraSelvi DivyaBharati ManualScavenger ManualScavenging Scavenging


പിറന്നാള് ദിനത്തില് ഭാര്യ ശരിക്കും ഞെട്ടിച്ചു..! തന്റെ സ്വപ്‌നവാഹനം കണ്ട് കണ്ണുനിറഞ്ഞു; പാഷാണം ഷാജി - BIGNEWSLIVE | Latest Malayalam News\nപിറന്നാള് ദിനത്തില് ഭാര്യ ശരിക്കും ഞെട്ടിച്ചു..! തന്റെ സ്വപ്‌നവാഹനം കണ്ട് കണ്ണുനിറഞ്ഞു; പാഷാണം ഷാജി\nഭാര്യയുടെ പിറന്നാള് സമ്മാനത്തിന്റെ ഞെട്ടല് മാറാതെ പാഷാണം ഷാജി. തന്റെ സ്വപ്‌നമായ ബുള്ളറ്റാണ് ഭാര്യ തനിക്ക് സമ്മാനിച്ചതെന്ന് സാജു നവോദയ പറഞ്ഞു. വളരെക്കാലമായി ബുള്ളറ്റിനോട് വളരെയധികം പ്രിയമുണ്ട്. ബസില് സഞ്ചരിക്കുന്ന കാലം തോട്ട് ബുള്ളറ്റിനോട് ഇഷ്ടമാണ് സാജു നവോദയയ്ക്ക്. ബൈക്കുകള് ഓടിച്ചിട്ടുണ്ടെങ്കിലും ബുള്ളറ്റ് ഓടിച്ചിട്ടില്ല.\nചെറുപ്പത്തില് ബുള്ളറ്റ് സ്വന്തമാക്കണം എന്ന് ആഗ്രഹമുണ്ടായിരുന്നു, ആ ആഗ്രഹമാണ് ഇപ്പോള് ഭാര്യ പിറന്നാള് ദിനത്തില് സര്‍പ്രൈസായി നല്‍കി സാധിച്ചു കൊടുത്തത്. ബുള്ളറ്റിനോടുള്ള താല്‍പര്യം പലപ്പോഴും ഭാര്യയോട് പറഞ്ഞിട്ടുണ്ടെങ്കിലും ഇത്തരത്തിലൊരു സമ്മാനം നല്‍കുമെന്ന് പ്രതീക്ഷിച്ചിരുന്നില്ലെന്നും സാജു പറയുന്നു. അര്‍ധരാത്രി രണ്ടു മണിക്ക് വിളിച്ചുണര്‍ത്തിയാണ് സമ്മാനം നല്‍കിയത്. ജീവിതത്തിലെ മറക്കാനാവാത്തൊരു സമ്മാനമാണ് അതെന്നും സാജു പറയുന്നു. റോയല് എന്‍ഫീല്‍ഡ് ക്ലാസിക്ക് 350 ആണ് പിറന്നാള് സമ്മാനമായി ലഭിച്ചത്.\nറോയല് എന്‍ഫീല്‍ഡിന്റെ ഏറ്റവും ജനപ്രിയ ബൈക്കാണ് ക്ലാസിക്ക് 350. 346 സിസി എന്‍ജിന് ഉപയോഗിക്കുന്ന ബൈക്കിന് 19.8 ബിഎച്ച്പി കരുത്തും 28 എന്‍എം ടോര്‍ക്കുമുണ്ട്. ഏകദേശം 1.53 ലക്ഷം രൂപയാണ് വാഹനത്തിന്റെ എക്‌സ്‌ഷോറൂം വില.\nTags: birth dayKeralamalayalammoviepashanam shaji\nസിദ്ധീഖിന് തിരിച്ചടിയായി സിദ്ധീക്കിന്റെ തന്നെ മൊഴി! നടിയുടെ അവസരങ്ങള് ദിലീപ് ഇല്ലാതാക്കിയെന്ന് സിദ്ധീഖ് പോലീസിനോട്; ഞാനൊന്നുമറിഞ്ഞില്ലേ എന്ന് മാധ്യമങ്ങളോട്\nമീ ടൂ: ഗായകന് കൈലാഷ് ഖേറിനെതിരെ ആരോപണവുമായി മറ്റൊരു ഗായിക കൂടി രംഗത്ത്\nസര്‍വകലാശാല ഫൈനല് സെമസ്റ്റര് പരീക്ഷ 28 മുതല്; കൊവിഡ്19 പ്രോട്ടോകോള് കര്‍ശനമായി പാലിക്കും\nഡെല്‍റ്റ വകഭേദത്തിനെതിരെ കോവിഷീല്‍ഡ് : ഒറ്റ ഡോസ് 61 ശതമാനം ഫലപ്രദമെന്ന് പഠനം\nകൊവിഡ് രോഗിയുടെ ബന്ധുവിനെ കടന്നുപിടിക്കാന് ശ്രമം; കൊല്ലത്ത് ആംബുലന്‍സ് ഡ്രൈവര് അറസ്റ്റില്


പിതാവിന്റെ പഴയ കടം തീര്‍ക്കാന് പത്രപരസ്യം ചെയ്ത മകന് വെട്ടിലായി ! എത്തിയത് ഒന്നിനു പകരം അഞ്ച് ലൂസിസുമാര്… - RashtraDeepika\nപിതാവിന്റെ അന്ത്യാഭിലാഷം സാധിച്ചു നല്‍കുന്നതിനായി പത്രത്തില് പരസ്യം നല്‍കിയ പെരുമാതുറ സ്വദേശി നാസര് ഒടുവില് പുലിവാലു പിടിച്ചു.\nപണ്ട് പിതാവ് കടം വാങ്ങിയ പണം കൊല്ലം സ്വദേശിയായ ലൂസിസിന് തിരികെ നല്‍കുന്നു എന്നായിരുന്നു പരസ്യം.\nഎന്നാല് പണത്തിന്റെ അവകാശം പറഞ്ഞ് രംഗത്തെത്തിയത് അഞ്ചു ലൂസിസുമാര്. മുപ്പത് വര്‍ഷം മുന്‍പ് നാസറിന്റെ പിതാവ് കൊല്ലം സ്വദേശി ലൂസിസില് നിന്നും ഇരുപത്തിരണ്ടായിരം രൂപം കടം വാങ്ങിയിരുന്നു.\nവിദേശത്ത് വച്ചായിരുന്നു ഈ സംഭവം.അബ്ദുള്ള മരിക്കുന്നതിന് മുന്‍പ് തന്റെ പഴയ സുഹൃത്തില് നിന്ന് വാങ്ങിയ പണം തിരികെ നല്‍കണമെന്ന് മകനോട് പറഞ്ഞു.\nമേല് വിലാസം അറിയാത്തത് കൊണ്ട് പേര് വച്ച് പരസ്യവും നല്‍കി. ഇതിനകം അഞ്ച് പേര് പണം വാങ്ങാന് രംഗത്തെത്തി.\nഇതില് നാല് പേര് മരണപ്പെട്ടിരുന്നു. ഇവരുടെ ബന്ധുക്കളാണ് എത്തിയിരിക്കുന്നത്. അബ്ദുള്ളക്ക് പണം നല്‍കിയത് താനാണെന്ന് ജീവിച്ചിരിക്കുന്ന ലൂസിസ് എന്ന് പേരുള്ളയാള് പറയുന്നു.\n1975 ല് ദുബായിലെത്തിയ ലൂസിസ് പാസ്പോര്‍ട്ടും തെളിവായി നിരത്തുന്നു.തന്റെ സഹോദരന്റെ പേര് ബേബിയാണെന്നും പറയുന്നു.\nഇതേ അവകാശ വാദമാണ് മരണപ്പെട്ട് പോയ മറ്റ് ലൂസിസുമാരുടെ ബന്ധുക്കള്‍ക്കും. ഇതോടെയാണ് നാസര് അങ്കലാപ്പിലായത്.\nരേഖകള് പരിശോധിച്ച് ഉറപ്പ് വരുത്തിയ ശേഷം ജീവിച്ചിരിക്കുന്ന ലൂസിസിന് പണം നല്‍കാനാണ് നാസറിന്റെ തീരുമാനം. അല്ലെങ്കില് വീണ്ടും പരസ്യം നല്‍കണമെന്നും നസീര് പറയുന്നു.\n1980കളില് ഗള്‍ഫില് ഒരു റൂമില് കഴിഞ്ഞിരുന്നയാളില് നിന്നും ലഭിച്ച ധന സഹായത്തിന്റെ കടം വീട്ടാനാണ് അബ്ദുള്ള എന്ന തിരുവനന്തപുരം സ്വദേശിയുടെ മകന് പത്രത്തില് പരസ്യം നല്‍കിയത്.\n‘എന്റെ പിതാവ് അബ്ദുള്ള ഗള്‍ഫില് വെച്ച് കൊല്ലം സ്വദേശി ലൂസിസിന്റെ കൈയ്യില് നിന്നും കടമായി വാങ്ങിയ തുക തിരികെ നല്‍കാനുണ്ട്. ഇദ്ദേഹമോ ഇദ്ദേഹത്തിന്റെ അനുജന് ബേബിയോ ഈ പരസ്യം ശ്രദ്ധയില് പെട്ടാല് ഉടന് ബന്ധപ്പെടുക നാസര്,’ എന്നാണ് പരസ്യം.\nസംഭവമിങ്ങനെ, 1982 ല് ഗള്‍ഫില് പോയതാണ് ഹബീബുള്ള എന്ന അബ്ദുള്ള. ഓയില് കമ്പനിയിലും പിന്നെ ക്വാറിയുമായിരുന്നു ജോലി.\nഇടയ്ക്ക് ജോലി നഷ്ടപ്പെട്ട കാലത്ത് മുറിയില് ഒപ്പമുണ്ടായിരുന്ന ലൂസിസ് പണം നല്‍കി അബ്ദുള്ളയെ സഹായിച്ചു.\n1987 ഓടെ അബ്ദുള്ള നാട്ടിലേക്ക് മടങ്ങുകയും ചെറിയ ജോലികളുമായി ഇവിടെ തന്നെ കഴിയുകയും ചെയ്തു.\nഎന്നാല് പിന്നീട് ബന്ധമറ്റു പോയ ലൂസിസിനെ കണ്ടെത്തി അന്നത്തെ കടം വീട്ടണമെന്ന് അബ്ദുള്ളയ്ക്ക് ആഗ്രഹമുണ്ടായിരുന്നു. താന് മരിക്കുന്നതിന് മുമ്പ് ഈ കടം വീട്ടണമെന്ന് മക്കളോട് അബ്ദുള്ള പറയുകയും ചെയ്തു.\nഅന്ന് നവമാധ്യമങ്ങള് വഴി അബ്ദുള്ളയുടെ മക്കള് അറിയിപ്പ് നല്‍കിയെങ്കിലും ലൂയിസിനെ കണ്ടെത്താനായില്ല.\nകഴിഞ്ഞ 23ാം തിയതി 83 കാരനായ അബ്ദുള്ള മരിക്കുകയും ചെയ്തു. പിതാവിന്റെ ആഗ്രഹം സഫലീകരിക്കാനാണ് ഏഴ് മക്കള് ഇപ്പോള് പത്രപരസ്യം നല്‍കിയിരിക്കുന്നത്.\nപരസ്യം നവ മാധ്യമങ്ങളില് ഇതിനകം വൈറലായിട്ടുണ്ട്. അതിനാല് ആളെ കണ്ടെത്താനാവുമെന്ന പ്രതീക്ഷയിലാണ് ഇവര്.\nപരസ്യം കണ്ട് ഒരാള് ഇവരെ വിളിച്ചു. ലൂസിസിനെ അറിയാമെങ്കിലും ഇപ്പോള് എവിടെയാണെന്ന് അറിയില്ലെന്നുമാണ് ഇദ്ദേഹം പറഞ്ഞത്. തിരുവനന്തപുരം ജില്ലയിലെ പെരുമാതുറ സ്വദേശിയാണ് അബ്ദുള്ള.\nAll News, Today’S Specialadvertisement, debt\nഅപരാജിത കുതിപ്പു തുടർന്ന് ബ്രസീലും അർജന്‍റീനയും\nകോവിഡ്! വീടുകളിൽ കഴിയുന്നവരിൽ ശാരീരിക അപായ സൂചനകൾ കണ്ടാൽ ഉടൻ ചെയ്യേണ്ടത് ഇങ്ങനെ…


മനസ്സു കട്ടെടുക്കും കക്കയം; മലയോരഗ്രാമഭംഗി കണ്ടറിയാം |A Pleasure trip to Kakkayam\nപ്രവീൺ എളായി May 09, 2019 01:02 PM IST\nസുഹൃത്ത് നിർബന്ധിച്ചപ്പോഴാണ് കക്കയത്തേക്കുള്ള ആ കാറിൽ കയറിയത്. പേരു കേൾക്കുമ്പോഴേ അടിയന്തരാവസ്ഥക്കാലത്തെ പൊലീസ് വാഴ്ചയൊക്കെ ഓർമയിലെത്തുന്നതുപോലെ. അന്ധകാരം നിറഞ്ഞ ഇടം. ഇങ്ങനെ ഏറെ മുൻവിധികളുണ്ടായിരുന്നു കോഴിക്കോട് ജില്ലയിലെ ഈ കുഞ്ഞുഗ്രാമത്തെപ്പറ്റി. പക്ഷേ, അടുത്തറിയുമ്പോഴാണ് കക്കയം എത്ര മനോഹരിയാണെന്ന് മനസ്സിലാവുക.\nമലബാർ വന്യജീവിസങ്കേതത്തിന്റെ വാത്സല്യമേറ്റുവാങ്ങി, കോഴിക്കോട് ജില്ലയിലെ കൊയിലാണ്ടി താലൂക്കിലാണ് കക്കയം സ്ഥിതി ചെയ്യുന്നത്. നീലഗിരി ബയോസ്ഫിയറിന്റെ പരിധിയിൽ വരുന്ന മലബാർ വന്യജീവിസങ്കേതം 74 ചതുരശ്ര കിലോമീറ്റർ വിസ്തൃതിയുള്ളതാണ്. കക്കയത്തെ ചക്കിട്ടപ്പാറയിലും കൂരാച്ചുണ്ട് വില്ലേജുകളിലായി പരന്നു കിടക്കുന്ന സങ്കേതം നാടിനു ഭംഗിയേറ്റിയില്ലെങ്കിലേ അദ്ഭുതമുള്ളൂ. കുറ്റ്യാടി പുഴയുടെ ജീവനാഡികൾ കക്കയത്താണ്. രണ്ടു സുന്ദരമായ ഡാമുകൾ സഞ്ചാരികളെ വരവേൽക്കും. ഒന്ന് കക്കയം തന്നെ. രണ്ട് പെരുവണ്ണാമൂഴിയും. ഈ ജലാശയങ്ങൾ തീർക്കുന്ന മനോഹര ദൃശ്യങ്ങളാണ് കക്കയത്തെ സഞ്ചാരികളുടെ പ്രിയങ്കരിയാക്കുന്നത്.\nആദ്യ കാഴ്ച പുഴയൊഴുകുന്ന ചെറുവഴികളായിരുന്നു. എങ്ങും പച്ചപ്പ്. പിന്നിൽ തൂവെള്ളപഞ്ഞിക്കെട്ട് മേഘങ്ങൾക്കു താഴെ സഹ്യപർവതം നീലപുതച്ചു നിൽപ്പുണ്ട്. വേണമെങ്കിൽ ആ പുഴയോരത്തേക്കിറങ്ങാം. പുഴയോരമല്ലിത് സത്യത്തിൽ– പെരുവണ്ണാമുഴി ഡാമിന്റെ ക്യാച്ച്മെന്റ് ഏരിയയാണ്. വല്ല വെള്ളമുള്ളപ്പോൾ ഇവിടം മുങ്ങിക്കിടക്കും. ഒരു നാട്ടുകാരൻ പറഞ്ഞുതന്നു. അവിടെയിറങ്ങിയപ്പോൾ മുതൽ കക്കയം എന്ന ഗ്രാമത്തോട് വല്ലാത്തൊരു അടുപ്പം തോന്നിത്തുടങ്ങിയിരുന്നു. പിന്നെ ജലമുള്ളിടത്തേക്ക് വാഹനം തിരിച്ചു. ഒരു കാറ്റുപോലുമടിക്കാതെ നിശ്ചലമായിക്കിടക്കുന്ന പളുങ്കുജലാശയം. കരയ്ക്കപ്പുറം നിറഞ്ഞ പച്ചപ്പ്.\nകാൽനനച്ചു തിരികെക്കയറി. കുറ്റ്യാടി ഇറിഗേഷൻ പ്രൊജക്ടിന്റെ ഭാഗമാണ് പെരുവണ്ണാമൂഴി ഡാം. അപായങ്ങളില്ലെന്നു കണ്ടാൽ ഒന്നു കുളിച്ചുകയറാം. കരിയാത്തുംപാറയിൽ ചെന്നാൽ ജലാശയത്തിൽ മരക്കുറ്റികളും മരങ്ങളും നിൽക്കുന്നതു കാണാം. വേണമെങ്കിൽ മലബാറിന്റെ തേക്കടി എന്നു വിളിക്കാമെന്ന് ആരോ കമന്റടിച്ചു. ഈ ജലാശയത്തിനരുകിലെ പച്ചപ്പുൽത്തകിടിയിൽ കുടുംബങ്ങൾ സന്തോഷപൂർവം സമയം ചെലവിടുന്നു. ഏറെ സിനിമാഷൂട്ടിങ്ങുകൾക്കു വേദിയായിട്ടുണ്ട് കരിയാത്തുംപാറ. വാഹനം പാർക്ക് ചെയ്ത് തടാകത്തിനരികിലൂടെ വെറുതേ നടക്കുകയാണു രസം.\nഇനി നമുക്ക് കക്കയത്തേക്കു ചെല്ലാം. പെരുവണ്ണാമുഴി ഡാമിൽനിന്ന് മുപ്പത്തിമൂന്നു കിലോമീറ്റർ ദൂരം സഞ്ചരിക്കണം കക്കയം ഡാമിനടുത്തെത്താൻ. കക്കയം അങ്ങാടിയിൽ നിന്നു പതിനാലു കിലോമീറ്ററാണു ദൂരം. ഈ വഴിയാണു രസകരം.\nപെരുവണ്ണാമൂഴിയിലെ ജലാശയത്തിനു പലമുഖങ്ങളുണ്ട്. അപകടം കൂടിയ ഇടങ്ങൾ തിരിച്ചറിഞ്ഞ് സഞ്ചരിക്കുക എന്ന് നാട്ടുകാർ ഉപദേശിക്കുന്നുന്നുണ്ട്.\nകക്കയത്തിനൊരു വിശേഷണമുണ്ട്. മലബാറിന്റെ ഊട്ടി എന്നാണത്. ഞങ്ങൾ ചെല്ലുമ്പോൾ അത്ര തണുപ്പൊന്നുമില്ല. പിന്നെന്തിനാണ് അങ്ങനെയൊരു വിശേഷണം? കക്കയം ഡാമിലേക്കുള്ള വഴിയിലേക്കു കാർ കയറാൻ തുടങ്ങിയപ്പോഴാണ് തണുപ്പ് ആക്രമിക്കാൻ തുടങ്ങിയത്. പലവട്ടം കാറിന്റെ കണ്ണാടിയെ മറച്ച് മൂടൽമഞ്ഞ് പൊതിഞ്ഞു. കാഴ്ച തെളിഞ്ഞപ്പോൾ ഒരു വ്യൂപോയിന്റിൽ വണ്ടി നിർത്തി. കക്കയം വാലി വ്യൂപോയിന്റ്. അവിടെനിന്നപ്പോൾ ഏതോ ‘ത്രിശങ്കുസ്വർഗക്കഥ’യിലെത്തിയപോലെ. കക്കയം മലനിരകളിൽനിന്ന് കരിമുകിൽ മാനം കറുപ്പിച്ച് പാഞ്ഞുവരുന്നുണ്ട്. അങ്ങുതാഴെ മഴ പെയ്യുന്നതിനുമുൻപേ വീടണയാനൊടുന്ന സുന്ദരിയുടെ ദുപ്പട്ടപോലെ പെരുവണ്ണാമൂഴി ഡാം കിടക്കുന്നതു കാണാം. ആദ്യം നൂൽമഴയായും പിന്നെ തുള്ളിക്കു രണ്ടുകുടം എന്ന മട്ടിലും മഴ തിമിർത്തു പെയ്തു. കാറിനുള്ളിലേക്കു വിറച്ചു കയറുമ്പോൾ എല്ലാരും പറയുന്നുണ്ടായിരുന്നു– ക്ഷമിക്കണം, ഇത് മലബാറിന്റെ ഊട്ടി തന്നെയാണ്.\nഉരക്കുഴി വെള്ളച്ചാട്ടമാണ് മല കയറി മുകളിലെത്തുമ്പോഴുള്ള പ്രധാന കാഴ്ച. ഡാമിൽ ഹൈഡൽ ടൂറിസം പ്രവൃത്തികളുണ്ട്. ഉരക്കുഴി കാണണമെങ്കിൽ കുറച്ചുദൂരം കാട്ടിലൂടെ നടക്കണം. വെള്ളച്ചാട്ടത്തിന്റെ മുകളിലാണു നാമെത്തുക. മഴ പെയ്തു വെള്ളം കുത്തിയൊലിച്ചു പാറകളിൽ ഉരലുപോലെ കുഴികളുണ്ടായതിനാൽ ഉരക്കുഴി എന്ന പേരു വീണെന്നു പറയപ്പെടുന്നു. ഭംഗിയെക്കാളും ഭീകരതയാണ് ഈ വെള്ളച്ചാടത്തിന്. എങ്കിലും നടത്തം രസകരം. ടിക്കറ്റെടുക്കണം ഉള്ളിൽ കയറാൻ. ഉരക്കുഴി കണ്ടു തിരികെ വരുമ്പോൾ മഴ മാറിയിരുന്നു. തണുപ്പുകൂടുന്നു. കുഞ്ഞുകുട്ടികുടുംബങ്ങൾക്ക് ബോട്ടിങ് പോലുള്ള വിനോദങ്ങളുണ്ട്. എങ്കിലും അവധിക്കാലം വെറുതേ ഈ ജലാശയക്കരയിൽ ചെലവിടുന്നതു രസകരമാണ്.\nതാമസിക്കാൻ അധികം സൗകര്യമൊന്നുമില്ല കക്കയത്ത്. ഭക്ഷണം തലയാട്, കക്കയം തുടങ്ങിയ ചെറു അങ്ങാടികളിൽ നിന്നാവാം. ആവശ്യത്തിനു കാശ് ടൗണിൽ നിന്നെടുത്തു കയ്യിൽ കരുതണം.\nകോഴിക്കോട്– ബാലുശ്ശേരി– ഉണ്ണിക്കുളം– തലയാട്–കക്കയം. തൃശ്ശൂർ ഭാഗത്തുനിന്ന് വരുമ്പോൾ വൈത്തിരി കഴിഞ്ഞ് പുതുപ്പാടി– മലപൂറം– തലയാട്–കക്കയം


രാജേന്ദ്രനെ തള്ളി സി.പി.എം. ജില്ലാ സെക്രട്ടേറിയറ്റ്; നടപടി വന്നേക്കും | Mangalam\nWednesday, August 21, 2019 Last Updated 1 Min 35 Sec ago English Edition\nരാജേന്ദ്രനെ തള്ളി സി.പി.എം. ജില്ലാ സെക്രട്ടേറിയറ്റ്; നടപടി വന്നേക്കും\nകട്ടപ്പന: മൂന്നാര് പഞ്ചായത്തിന്റെ ഷോപ്പിങ് കോംപ്ലക്‌സ് നിര്‍മാണവുമായി ബന്ധപ്പെട്ട് ദേവികുളം സബ് കലക്‌ടര്‍ക്കെതിരേ എസ്. രാജേന്ദ്രന് എം.എല്.എ. നടത്തിയ പ്രതികരണം ശരിയല്ലെന്നും അതു തള്ളിക്കളയുന്നതായും സി.പി.എം. ഇടുക്കി ജില്ലാ സെക്രട്ടേറിയറ്റ്.\nപാര്‍ട്ടിയുടെ കാഴ്‌ചപ്പാടിനു വിരുദ്ധമായ പരാമര്‍ശമാണ് എം.എല്.എ. നടത്തിയത്. ഇതു സംബന്ധിച്ച് മാധ്യമങ്ങളിലൂടെ നടത്തിയ അഭിപ്രായപ്രകടനങ്ങളോടും പാര്‍ട്ടി യോജിക്കുന്നില്ല. വിഷയത്തില് പാര്‍ട്ടി ചര്‍ച്ച ചെയ്‌ത് നടപടി സ്വീകരിക്കും. സ്‌ത്രീശാക്‌തീകരണത്തിനും സ്‌ത്രീ, പുരുഷ സമത്വത്തിനും വേണ്ടിയാണ് സി.പി.എം. നിലകൊള്ളുന്നതെന്നും സെക്രട്ടേറിയറ്റ് വ്യക്‌തമാക്കി.\nകോണ്‍ഗ്രസ് ഭരിക്കുന്ന മൂന്നാര് പഞ്ചായത്തില് ഇടുക്കി ഡി.സി.സി. അംഗമായ കറുപ്പുസ്വാമിയാണ് പ്രസിഡന്റ്. 60 ദിവസമായി നടന്നുവന്ന നിര്‍മാണത്തിനു തഹസില്‍ദാര് സ്‌റ്റോപ്പ് മെമ്മോ നല്‍കിയത് കഴിഞ്ഞ ആറിനാണ്. ഇതു ലംഘിച്ച് ആറ്, ഏഴ് തീയതികളില് നിര്‍മാണം തുടര്‍ന്നു. എട്ടിനാണ് റവന്യു സംഘവും ദൗത്യസംഘവും നിര്‍മാണം നിര്‍ത്തിവയ്‌പ്പിക്കാന് എത്തിയത്. പഞ്ചായത്ത് പ്രസിഡന്റ് കറുപ്പുസ്വാമി, ജില്ലാ പഞ്ചായത്ത് അംഗം വിജയകുമാര്, മറ്റു കോണ്‍ഗ്രസ് നേതാക്കള് എന്നിവര് ചേര്‍ന്നാണ് ഉദ്യോഗസ്‌ഥരെ വിരട്ടിയോടിച്ചത്. ഇതിനുശേഷം എം.എല്.എയെ പ്രസിഡന്റും സംഘവും വിളിച്ചുവരുത്തുകയായിരുന്നു. ജനപ്രതിനിധി എന്ന നിലയില് എസ്. രാജേന്ദ്രന് പ്രശ്‌നത്തില് ഇടപെട്ട് പരിഹാരം കാണുകയാണു വേണ്ടിയിരുന്നത്. എന്നാല് സബ് കലക്‌ടര്‍ക്കെതിരേ എം.എല്.എ. മോശം പ്രതികരണം നടത്തുകയായിരുന്നുവെന്നും ജില്ലാ സെക്രട്ടറിയേറ്റ് കുറ്റപ്പെടുത്തി. യോഗത്തില് എം.എല്.എയ്‌ക്കെതിരേ രൂക്ഷ വിമര്‍ശനമാണ് ഉയര്‍ന്നതെന്നാണു വിവരം. ലോക്‌സഭാ തെരഞ്ഞെടുപ്പ് അടുത്ത സാഹചര്യത്തില് പാര്‍ട്ടിയെ പ്രതിരോധത്തിലാക്കുന്ന കാര്യമാണു സംഭവിച്ചതെന്നും യോഗത്തില് നേതാക്കള് ചൂണ്ടിക്കാട്ടി.\nഅതിനിടെ, ദേവികുളം സബ്‌കലക്‌ടര് ഡോ. രേണു രാജ് ചീഫ് സെക്രട്ടറിക്കും റവന്യൂ പ്രിന്‍സിപ്പല് സെക്രട്ടറിക്കും റിപ്പോര്‍ട്ട് നല്‍കി. കൃത്യനിര്‍വഹണം തടസപ്പെടുത്തിയെന്നും തന്നെ പൊതുജനമധ്യത്തില് അവഹേളിച്ചെന്നും റിപ്പോര്‍ട്ടിലുണ്ടെന്നാണു വിവരം. കെട്ടിട നിര്‍മാണത്തിന് റവന്യൂ വകുപ്പിന്റെ എന്.ഒ.സി. ആവശ്യമാണ്. ഇതു ലംഘിക്കപ്പെട്ടതിനാലാണു നോട്ടീസ് നല്‍കിയത്. കെട്ടിട നിര്‍മാണവുമായി ബന്ധപ്പെട്ട മറ്റു തര്‍ക്കങ്ങളും റിപ്പോര്‍ട്ടില് വിശദമായി വ്യക്‌തമാക്കിയിട്ടുണ്ട്.


rain | തൽക്കാല ശമനം കാര്യമാക്കേണ്ട; അന്തരീക്ഷ ചുഴിയും ന്യൂനപക്ഷ പാതിയും അതിശക്തം; ഇനിയും രണ്ടു ദിവസം കൂടി തോരാമഴ പെയ്യുമെന്ന് പ്രവചനം; അതീവ ജാഗ്രതാ നിർദ്ദേശം നൽകി കരുതലെടുത്ത് സർക്കാർ; മഴക്കെടുതിയിൽ റോഡുകൾ കുളമായി; കൃഷിയെല്ലാം ഒലിച്ചു പോയി; കോടികളുടെ നഷ്ടക്കണക്കുമായി കേരളം; മുല്ലപ്പെരിയാറും നിറഞ്ഞു കവിഞ്ഞു; മുംബൈയും ഗോവയും പ്രളയ ഭീഷണിയിൽ - MarunadanMalayalee.com\nSeptember 18, 201706:54 AM IST Permalink\nതിരുവനന്തപുരം: സംസ്ഥാനത്ത് ഞായറാഴ്ച കനത്തമഴയിൽ വൻനാശനഷ്ടമാണ് ഉണ്ടായത്. എന്നാൽ മഴയ്ക്കിപ്പോൾ ചെറിയ ശമനമുണ്ട്. എന്നാൽ ഇത് താൽകാലികമെന്നാണ് കാലാവസ്ഥാ നിരീക്ഷണ കേന്ദ്രം പറയുന്നത്. കേരളത്തിൽ മഴ വീണ്ടും ശക്തിയാകുമെന്നാണ് പ്രവചനം.\nഇന്നലത്തെ മഴയിൽ കോടിക്കണക്കിന് രൂപയുടെ കൃഷിനാശവും മറ്റ് നാശനഷ്ടവുമാണ് ഉണ്ടായത്. തെക്കുപടിഞ്ഞാറൻ കാലവർഷം മൂന്നുദിവസം കൂടി ശക്തമായി തുടരുമെന്ന് കാലാവസ്ഥാ നിരീക്ഷണകേന്ദ്രം അറിയിച്ചു. രണ്ടു ദിവസത്തേക്ക് ഒറ്റപ്പെട്ട സ്ഥലങ്ങളിൽ കനത്ത മഴയ്ക്കും സാധ്യതയുണ്ട്. പടിഞ്ഞാറൻ കാറ്റ് ശക്തിപ്രാപിച്ചതാണ് കേരളത്തിൽ ദിവസങ്ങളായി തുടരുന്ന കനത്ത മഴയ്ക്കു കാരണം.\nകാലവർഷത്തിന്റെ ഭാഗമായി അറബിക്കടലിന്റെ പടിഞ്ഞാറൻ തീരത്ത് രൂപംകൊണ്ട ന്യൂനമർദ പാത്തിയും ഒഡിഷ, വടക്കൻ ആന്ധ്ര തീരത്ത് രൂപംകൊണ്ട ശക്തമായ അന്തരീക്ഷച്ചുഴിയുമാണ് മഴയ്ക്ക് കാരണം. വടക്കൻ കേരളത്തിൽ ചൊവ്വാഴ്ച ശക്തമായ മഴ പെയ്യും. 12 മുതൽ 20 സെന്റീമീറ്റർ വരെയുള്ള കനത്ത മഴയ്ക്കും എഴു മുതൽ 11 സെന്റീമീറ്റർ വരെയുള്ള ശക്തമായ മഴയ്ക്കും സാധ്യതയുള്ളതായാണ് കാലാവസ്ഥാ നിരീക്ഷണ കേന്ദ്രത്തിന്റെ പ്രവചനം. തെക്കുപടിഞ്ഞാറൻ കാറ്റിന്റെ വേഗം ചില അവസരങ്ങളിൽ മണിക്കൂറിൽ 45 മുതൽ 55 കിലോമീറ്റർ വരെ ആകാൻ സാധ്യതയുള്ളതിനാൽ മീൻപിടിത്തക്കാർ ജാഗ്രത പാലിക്കണമെന്ന് മുന്നറിയിപ്പും നൽകിയിട്ടുണ്ട്.\nകനത്ത മഴയിൽ ചെറുകുന്ന് മടക്കരയിലെ ഓട്ടക്കണ്ണൻ വീട്ടിൽ മുഹമ്മദ് കുഞ്ഞി(58)ആണ് മരിച്ചത്. കോതമംഗലം തങ്കളം കുന്നപ്പള്ളി ഉലഹന്നാന്റെ മകൻ ബൈജുവിനെ (42) കുരൂർ തോട്ടിൽ കാണാതായി. കരിപ്പുഴക്കടവ് പാലം മുറിച്ചുകടക്കുന്നതിനിടെ ഒഴുക്കിൽപ്പെടുകയായിരുന്നു.പാലക്കാട് അഗളിയിൽ നാലിടങ്ങളിൽ ഉരുൾപൊട്ടലുണ്ടായി. ആളപായമില്ലെങ്കിലും അഞ്ചു വീടുകളും 60 ആടുകളും ഒഴുകിപ്പോയി. ഏക്കറുകണക്കിന് വാഴ, നെൽക്കൃഷികൾ നശിച്ചു. എറണാകുളം, തിരുവനന്തപുരം നഗരങ്ങൾ മഴയിൽ മുങ്ങി. അങ്ങനെ സർവ്വത്ര ദുരന്ത ചിത്രമാണ്.\nമഴക്കെടുതി നേരിടാൻ അതീവ ജാഗ്രതാ നിർദ്ദേശം\nസംസ്ഥാനത്ത് കനത്ത മഴ തുടരുന്ന സാഹചര്യത്തിൽ മഴക്കെടുതി നേരിടാൻ അതീവ ജാഗ്രതാ നിർദ്ദേശം. പൊതുജനങ്ങൾക്കും ഉദ്യോഗസ്ഥർക്കും ജാഗ്രതാ നിർദ്ദേശം നൽകി. ആറ് താലൂക്കുകളിലെ തഹസിൽദാർമാർ രാത്രി കൺട്രോൾ റൂമകളിൽ ഉണ്ടാകണമെന്നും ഉന്നതതല നിർദ്ദേശമുണ്ട്. കോഴിക്കോട്, പാലക്കാട്, ഇടുക്കി, കോട്ടയം, കുട്ടനാട് താലൂക്കുകളിലെ കളക്ടർമാർക്കാണ് നിർദ്ദേശം നൽകിയിരിക്കുന്നത്. കളക്ടർമാരെ ഏകോപിപ്പിക്കാൻ റവന്യൂ അഡീ. ചീഫ് സെക്രട്ടറിക്ക് ചുമതല നൽകിയിട്ടുണ്ട്.\nകാലവർഷത്തിൽനിന്ന് ഇക്കാലയളവിൽ ലഭിക്കേണ്ട മഴയുടെ 88 ശതമാനവും കിട്ടിക്കഴിഞ്ഞു. തിങ്കളാഴ്ച വരെ കിട്ടേണ്ടിയിരുന്നത് 191.81 സെന്റീമീറ്റർ മഴയാണ്. ഇതിൽ 167.81 സെന്റീമീറ്റർ കിട്ടിക്കഴിഞ്ഞു. കഴിഞ്ഞ നാലുദിവസം കൊണ്ട് കേരളത്തിന്റെ മഴക്കുറവ് 23 ശതമാനത്തിൽ നിന്ന് 12 ശതമാനമായി കുറഞ്ഞു. അന്തരീക്ഷച്ചുഴിയുടെയും ന്യൂനമർദ പാത്തിയുടെയും പ്രഭാവം കാലവർഷക്കാലത്ത് ഉണ്ടാകാറുണ്ട്. അതിന്റെ ഭാഗമായി ശക്തമായ മഴയും ലഭിക്കാറുണ്ട്. എന്നാൽ, അന്തരീക്ഷച്ചുഴിയും ന്യൂനമർദ പാത്തിയും ഒരുമിച്ചു ശക്തിപ്രാപിച്ചതാണ് കേരളത്തിൽ അത്യന്തം കനത്ത മഴയ്ക്കു കാരണം. ഈ സ്ഥിതി മൂന്നു ദിവസം കൂടി തുടരും. തുടർന്ന് മഴയുടെ ശക്തി കുറഞ്ഞു തുടങ്ങും.\nഞായറാഴ്ച വൈകുന്നേരം ആറുമണിവരെ ഏറ്റവും കൂടുതൽ മഴ പെയ്തത് പാലക്കാട് ജില്ലയിലെ മണ്ണാർക്കാട്ടാണ്- 23 സെന്റീമീറ്റർ. വടകര-18 സെ.മീ., പെരിന്തൽമണ്ണ- 16, പിറവം-15, പെരുമ്പാവൂർ, കോന്നി, കൊടുങ്ങല്ലൂർ, വെള്ളാനിക്കര-12, കണ്ണൂർ, വടക്കാഞ്ചേരി, ചാലക്കുടി- 11, കോഴിക്കോട്-10 എന്നിങ്ങനെയാണ് കൂടുതൽ മഴ കിട്ടിയ പ്രദേശങ്ങൾ.\nശക്തമായ മഴതുടരാൻ സാധ്യതയുള്ളതിനാൽ സംസ്ഥാനത്തെ പ്രൊഫഷണൽ കോളേജുകളുൾപ്പെടെ എല്ലാ വിദ്യാഭ്യാസ സ്ഥാപനങ്ങൾക്കും തിങ്കളാഴ്ച സർക്കാർ അവധി പ്രഖ്യാപിച്ചു. മാഹിയിലെ വിദ്യാഭ്യാസ സ്ഥാപനങ്ങൾക്കും തിങ്കളാഴ്ച അവധിയായിരിക്കും. കേരള, കാലിക്കറ്റ്, എം.ജി., കണ്ണൂർ, കൊച്ചി, ആരോഗ്യസർവകലാശാലകൾ തിങ്കളാഴ്ച നടത്താനിരുന്ന എല്ലാ പരീക്ഷകളും മാറ്റിവെച്ചു. പുതിയ തീയതി പിന്നീടറിയിക്കും.\nമുല്ലപ്പെരിയാർ അണക്കെട്ടിൽ മൂന്നടിയും ഇടുക്കിയിൽ രണ്ട് അടിയും ജലനിരപ്പ് കൂടി. തിരുവനന്തപുരം ജില്ലയിലെ പേപ്പാറ, നെയ്യാർ, ഇടുക്കിയിലെ മലങ്കര, ലോവർ പെരിയാർ, കല്ലാർ കുട്ടി, പൊന്മുടി ഡാമുകൾ തുറന്നു. പല അണക്കെട്ടുകളുടെയും ഷട്ടറുകൾ തുറന്നതിനാൽ പുഴയോരത്ത് താമസിക്കുന്നവർക്ക് ജാഗ്രതാ നിർദ്ദേശം നൽകി.\nമഴ തുടരുന്ന പശ്ചാത്തലത്തിൽ പലയിടത്തും രാത്രി യാത്രയ്ക്കു നിയന്ത്രണമേർപ്പെടുത്തി. രാത്രി ഏഴുമുതൽ രാവിലെ ഏഴുവരെയുള്ള യാത്രകൾക്കാണ് ദുരന്തനിവാരണ അഥോറിറ്റി നിയന്ത്രണം ഏർപ്പെടുത്തിയിരിക്കുന്നത്. വയനാട്, കോഴിക്കോട്, കോട്ടയം, ഇടുക്കി ജില്ലകളിൽ രാത്രി യാത്ര ഒഴിവാക്കാൻ നിർദ്ദേശവുമുണ്ട്. താമരശേരി ചുരം വഴി വയനാട്ടിലേക്കുള്ള യാത്രയ്ക്ക് ജില്ലാകലക്ടർ നിയന്ത്രണം ഏർപ്പെടുത്തി. മലയോര മേഖലകളിൽ മണ്ണിടിച്ചിലും ഉരുൾപൊട്ടലും ഉണ്ടാകാൻ സാധ്യതയുള്ളതിനാൽ അടിയന്തരാവശ്യത്തിനു പോകുന്ന വാഹനങ്ങൾ മാത്രമേ മേഖലകളിലേക്കു കടത്തിവിടൂവെന്നും ദുരന്തനിവാരണ അഥോറിറ്റി നൽകിയ മുന്നറിയിപ്പിൽ വ്യക്തമാക്കി. മലയോര മേഖലയിൽ വിനോദസഞ്ചാരത്തിനും നിയന്ത്രണം ഏർപ്പെടുത്തി.\nമൂന്നാറിലേക്കുള്ള ഗതാഗതം പൂർണമായും നിരോധിച്ചു. വാഹനങ്ങളെല്ലാം നേര്യമംഗലത്ത് തടയും. ഇനിയൊരു അറിയിപ്പുണ്ടാകുന്നതു വരെ ഗതാഗത നിരോധനം തുടരും. കൊച്ചിധനുഷ്‌കോടി ദേശീയപാതയിൽ മണ്ണിടിച്ചിലിനെത്തുടർന്ന് ഗതാഗതം നിർത്തിവച്ചു, പള്ളിവാസലിനു സമീപം രണ്ടാം മൈലിലാണ് മണ്ണിടിച്ചിലുണ്ടായത്. മണ്ണിടിഞ്ഞു വീണ് ഒരു കാർ നശിച്ചിട്ടുണ്ട്. പാലക്കാട് മണ്ണാർകാട്അട്ടപ്പാടി ചുരം റോഡിലും ഗതാഗതം നിരോധിച്ചു.\nമുംബൈയിലും ഗോവയിലും വെള്ളപ്പൊക്കത്തിന് സാധ്യത\nമുംബൈ നിവാസികൾക്കും വീണ്ടും കാലാവസ്ഥാ മുന്നറിയിപ്പ്. തിങ്കളാഴ്ച മുതൽ മൂന്നു ദിവസത്തേക്ക് പലയിടത്തും ഇടിയോടു കൂടിയ കനത്ത മഴയുണ്ടാകുമെന്നാണ് കാലാവസ്ഥാ നിരീക്ഷണകേന്ദ്രത്തിന്റെ പ്രവചനം. ഈ സാഹചര്യത്തിൽ മുംബൈ, ഗോവ എന്നിവിടങ്ങളിൽ വീണ്ടും വെള്ളപ്പൊക്കത്തിന് സാധ്യതയുണ്ടെന്നും മുന്നറിയിപ്പിൽ പറയുന്നു. കൊങ്കൺ, കർണാടക തീരപ്രദേശങ്ങളിലും ഗോവയിലും മധ്യപ്രദേശിലുമായിരിക്കും കനത്ത മഴയുണ്ടാകുക. മഹാരാഷ്ട്രഗുജറാത്ത് അതിർത്തി പ്രദേശങ്ങളിലും മഴ ലഭിക്കും. ഓഗസ്റ്റ് 29ന് പെയ്ത മഴയിൽ മുംബൈയിൽ വൻ നാശനഷ്ടങ്ങൾ ഉണ്ടായിരുന്നു.\n29ന് മുംബൈയിൽ മാത്രം 331 മില്ലിമീറ്റർ മഴയാണു ലഭിച്ചത്. 24 മണിക്കൂർ കൊണ്ട് അത്രയും മഴ പെയ്തു 18 മുതൽ 20 വരെ കനത്ത മഴ പെയ്യുമെന്നാണ് കാലാവസ്ഥാ നിരീക്ഷണകേന്ദ്രം മുന്നറിയിപ്പ് നൽകിയിരിക്കുന്നത്. തെക്കൻ കൊങ്കണിലെ രത്‌നഗിരി, സിന്ധുദുർഗ് ജില്ലകളിലായിരിക്കും ഏറ്റവും കനത്ത മഴയുണ്ടാകുക. വടക്കൻ കൊങ്കണിൽപ്പെട്ട മുംബൈ നഗരത്തിലും പാൽഗർ, റായ്ഗഢ് ജില്ലകളിലുമായിരിക്കും മഴ തീവ്രഭാവം പുൽകുക. മധ്യ മഹാരാഷ്ട്രയിലും ഇടിയോടു കൂടിയ കനത്ത മഴയുണ്ടാകും.


F വൈറ്റില കുണ്ടന്നൂർ മേല്‍പ്പാലങ്ങൾ മുഖ്യമന്ത്രി നാടിന് സമര്‍പ്പിച്ചു; പൂവണിഞ്ഞത് കൊച്ചിനിവാസികളുടെ ചിരകാല സ്വപ്‌നം - PAYYANUR NEWS\nHome KERALA വൈറ്റില കുണ്ടന്നൂർ മേല്‍പ്പാലങ്ങൾ മുഖ്യമന്ത്രി നാടിന് സമര്‍പ്പിച്ചു; പൂവണിഞ്ഞത് കൊച്ചിനിവാസികളുടെ ചിരകാല സ്വപ്‌നം\nവൈറ്റില കുണ്ടന്നൂർ മേല്‍പ്പാലങ്ങൾ മുഖ്യമന്ത്രി നാടിന് സമര്‍പ്പിച്ചു; പൂവണിഞ്ഞത് കൊച്ചിനിവാസികളുടെ ചിരകാല സ്വപ്‌നം\n▪ എറണാകുളം:മധ്യകേരളത്തിന് പുതുവത്സര സമ്മാനമായി വൈറ്റില, കുണ്ടന്നൂര് മേല്‍പ്പാലങ്ങള് മുഖ്യമന്ത്രി നാടിന് സമര്‍പ്പിക്കും. ഇന്ന് രാവിലെ ഒമ്പതര കഴിഞ്ഞപ്പോള് വൈറ്റില മേല്‍പ്പാലത്തിന്റെ ഉദ്ഘാടനം മുഖ്യമന്ത്രി പിണറായി വിജയന് നിര്‍വ്വഹിച്ചു. ഗതാഗതകുരുക്കില് ദുരിതമനുഭവിക്കുന്ന കൊച്ചിനിവാസികളുടെ ചിരകാല സ്വപ്നമാണ് ഇതോടെ പൂവണിയുന്നത്.\nവികസനക്കുതിപ്പിലൂടെ കാലാവധി പൂര്‍ത്തിയാക്കുന്ന എല്‍ഡിഎഫ് സര്‍ക്കാരിന്റെ അഭിമാനപദ്ധതികളായ രണ്ട് മേല്‍പ്പാലങ്ങളാണ് മധ്യകേരളത്തില് യാഥാര്‍ത്ഥ്യമാകുന്നത്. കൊച്ചിനിവാസികളുടെ ചിരകാല സ്വപ്നമായ വൈറ്റില, കുണ്ടന്നൂര് മേല്‍പ്പാലങ്ങള്. 11മണിക്കാണ് കുണ്ടന്നൂര് മേല്‍പ്പാലം മുഖ്യമന്ത്രി ഉദ്ഘാടനം ചെയ്യുന്നത്.\nഇതോടെ ഗതാഗതക്കുരുക്കില് ദുരിതമനുഭവിക്കുന്ന മധ്യകേരളത്തിന് ശാശ്വതപരിഹാരമാണ് എല്‍ഡിഎഫ് സര്‍ക്കാര് ലക്ഷ്യമിടുന്നത്. കോവിഡും പ്രതികൂല കാലാവസ്ഥയും സാമ്പത്തിക പ്രതിസന്ധിയുമെല്ലാം തരണം ചെയ്താണ് രണ്ട് മേല്‍പ്പാലങ്ങളും സര്‍ക്കാര് പൂര്‍ത്തിയാക്കിയത്\nകേന്ദ്രസര്‍ക്കാര് നിര്‍മ്മിക്കേണ്ട ദേശീയപാതയില് കിഫ്ബി ഫണ്ടുപയോഗിച്ചാണ് സംസ്ഥാന സര്‍ക്കാര് നിര്‍മ്മാണം സാധ്യമാക്കിയത്. ടോള്‍രഹിതമായാണ് ഇവ നാടിന് സമര്‍പ്പിക്കുന്നതെന്ന പ്രത്യേകതയുമുണ്ട്.\nകഴിഞ്ഞ ദിവസം കുണ്ടന്നൂര്, വൈറ്റില മേല്‍പ്പാലങ്ങളുടെ ഭാര പരിശോധന പൂര്‍ത്തിയാക്കിയിരുന്നു. പരിശോധനയുടെ അന്തിമ റിപ്പോര്‍ട്ട് ദേശിയ പാത വിഭാഗം ചീഫ് എഞ്ചിനീയര് സര്‍ക്കാരിന് സമര്‍പ്പിച്ച ശേഷമാണ് ഉത്ഘാടന തിയതി പ്രഖ്യാപിച്ചത്.\nആറുവരി പാതകളിലായി 717 മീറ്ററാണ് വൈറ്റില മേല്‍പ്പാലത്തിന്റെ നീളം. രണ്ട് ഭാഗത്തേക്കുമായി ആറുനിരയില് ഒരേസമയം വാഹനങ്ങള്‍ക്ക് കടന്നു പോകാം. 90 കോടിയോളം രൂപയാണ് മുതല്‍മുടക്ക്. എന്.എച്ച് -66, എന്.എച്ച്. -966 ബി, എന്.എച്ച്. -85 എന്നീ ദേശീയപാതകളാണ് കുണ്ടന്നൂരില് സംഗമിക്കുന്നത്.\nവൈറ്റില കഴിഞ്ഞാല് ഏറ്റവും തിരക്കേറിയ ജംഗ്ഷന്. 80 കോടി രൂപ മുതല് മുടക്കിയാണ് മേല്‍പ്പാലം യാഥാര്‍ത്ഥ്യമാക്കിയത്. ഇരുവശത്തേക്കും ആറ് വരിപ്പാതകളിലായി 701 മീറ്ററാണ് നീളം.\nദേശീയപാത 66ലെ ഏറ്റവും തിരക്കേറിയ വൈറ്റിലയിലും കുണ്ടന്നൂരും മേല്‍പ്പാലം തുറന്നുകൊടുക്കുന്നതോടെ യാത്രാക്ലേശത്തിന് ശാശ്വത പരിഹാരമാകുകയാണ്. ഒപ്പം എല്‍ഡിഎഫ് സര്‍ക്കാരിന്റെ വികസനപദ്ധതികളില് ഒരു പൊന്‍തൂവല് കൂടിയും.


കേരളത്തിലെ സിനിമ-ലഹരിക്ക് പൂട്ടിടാൻ കേന്ദ്ര നാർക്കോട്ടിക് ബ്യുറോ ; അന്വേഷണം ബിനീഷിലേക്കും. സ്വർണ്ണവും ലഹരിയും പെണ്ണും സിനിമാക്കാരുടെ കയ്യിലെന്ന് റിപ്പോർട്ട് – NavaKerala News\nHome/Crime/കേരളത്തിലെ സിനിമ-ലഹരിക്ക് പൂട്ടിടാൻ കേന്ദ്ര നാർക്കോട്ടിക് ബ്യുറോ ; അന്വേഷണം ബിനീഷിലേക്കും. സ്വർണ്ണവും ലഹരിയും പെണ്ണും സിനിമാക്കാരുടെ കയ്യിലെന്ന് റിപ്പോർട്ട്\nബെംഗളൂരു മയക്കുമരുന്നുകേസിൽ കേരളത്തിലെ സിനിമ മേഖലയെയും രാഷ്ട്രീയക്കരെയും തൂക്കാൻ നർക്കോട്ടിക്സ് കൺട്രോൾ ബ്യൂറോ. NCB യുടെ അന്വേഷണം കേരളത്തിലേക്ക് വ്യാപിപ്പിക്കുന്നു . കുടുങ്ങാൻ പോകുന്നത് കേരളത്തിലെ സിനാമാ രംഗത്തെ യുവ താരങ്ങളും ഉന്നത രാഷ്ട്രീയ നേതാക്കളും ആയിരിക്കും. കേരളത്തിലെ ലഹരി മാഫിയയുടെ പ്രധാന താവളം കേരളത്തിലെ സിനിമ ലോകം താനെയാണ് എന്ന് വ്യക്തമാക്കുന്ന ചില പ്രതികരണങ്ങൾ നേരത്തെയും ഉണ്ടായിട്ടുണ്ട് .. അറസ്റ്റിലായ എറണാകുളം വെണ്ണല സ്വദേശി മുഹമ്മദ് അനൂപിന് സാമ്പത്തികസഹായം നൽകിയതും ലഹരിമരുന്ന് വാങ്ങിയവവരും സിനിമാമേഖലയിൽ നിന്നുള്ളവരാണ് എന്നാണു പുറത്ത് വരുന്ന റിപോർട്ടുകൾ . കൂടുതൽപ്പേർ അറസ്റ്റിലാകാനുണ്ടെന്ന് എൻ.സി.ബി. ബെംഗളൂരു സിറ്റി സെഷൻസ് കോടതിയെ അറിയിച്ചിട്ടുണ്ട്. കേരളത്തിൽ കോടിയേരി ബാലകൃഷ്ണന്റെ മകൻ ബിനീഷ് കോടിയേരിയും ഉദ്യോഗസ്ഥരുടെ പ്രധാന നോട്ടപുള്ളിയാകും.. ബിനീഷ് കോടിയേരി പണം നൽകിയിട്ടുണ്ടെന്ന് അനൂപ് പറഞ്ഞിട്ടുണ്ട്. ഇതാവും ബിനീഷിലേക്കുള്ള കൊടിവള്ളി ..സീരിയൽനടി അനിഘയാണ് ഒന്നാംപ്രതി. രണ്ടാംപ്രതി മുഹമ്മദ് അനൂപിനും മൂന്നാംപ്രതി പാലക്കാട് സ്വദേശി റിജേഷ് രവീന്ദ്രനും സിനിമാമേഖലയിലുൾപ്പെടെ കേരളത്തിലെ ബന്ധങ്ങളെക്കുറിച്ച് അന്വേഷിക്കുകയാണെന്ന് എൻ.സി.ബി. ഉന്നതോദ്യോഗസ്ഥൻ പറഞ്ഞു. അനൂപിന് ഹോട്ടൽ ബിസിനസിന് പണം നൽകിയവരെക്കുറിച്ചും അന്വേഷിക്കും.\nകേരളത്തിലെ സ്വർണക്കടത്തുകേസിലെ പ്രതികളുമായി അനൂപിന് ബന്ധമുള്ളതിന്റെ തെളിവ് ഇതുവരെ ലഭിച്ചിട്ടില്ലെന്നും എൻ.സി.ബി. അറിയിച്ചു. എന്നാൽ, അറസ്റ്റിലായവർ നൽകിയ മൊഴികൾ കേരളത്തിലെ രാഷ്ട്രീയ ഉന്നതങ്ങളിലേക്ക് നീളുന്നു എന്നതാണ് വ്യക്തമാകുന്നത് . മൊഴികൾ രേഖപ്പെടുത്തിയ ഏജൻസികൾ ഉടൻ കേരളത്തിലുള്ള പലർക്കും നോട്ടീസ് അയക്കും. ബെംഗളൂരുവിൽ നേരിട്ട് ഹാജരാവണമെന്നാവും നോട്ടീസ്. ബാക്കിനടപടികൾ തെളിവുകളുടെ അടിസ്ഥാനത്തിൽ ഉടനുണ്ടാവും. കേരളത്തിൽനിന്ന് അറസ്റ്റുണ്ടാവാനും സാധ്യതയുണ്ട്.\nബംഗളൂരു ലഹരിമരുന്ന് കടത്ത് കേസില് അന്വേഷണം വ്യാപിച്ചു കേന്ദ്ര നാര്‍കോട്ടിക്‌സ് കണ്‍ട്രോള് ബ്യൂറോ(എന്‍സിബി). സംഘത്തിന്‍റെ പിടിയിലായ കൊച്ചി സ്വദേശി അനൂപ് മുഹമ്മദിൽനിന്ന് ഉള്‍പ്പെടെ ലഭിച്ച വിവരങ്ങളുടെ അടിസ്ഥാനത്തിലാണു അന്വേഷണം പുരോഗമിക്കുന്നത്.\nകേരളത്തിലും ബംഗളൂരുവിലും ഉള്‍പ്പെടെ കോടികളുടെ ലഹരി ഇടപാടുകള് ഇയാള് നടത്തിയിട്ടുള്ളതായാണു പുറത്തുവരുന്ന വിവരങ്ങള്.\nകൊച്ചിയില് അനൂപിന് ലഹരിമരുന്ന് ഇടപാടുണ്ടായിരുന്ന ചലച്ചിത്ര പ്രവര്‍ത്തകരുടെ വിശദാംശങ്ങളും സംഘം തേടുന്നുണ്ട്. കൊച്ചി യൂണിറ്റിലെ ഉദ്യോഗസ്ഥരുടെ സഹായത്തോടെയാണ് ഈ നീക്കമെന്നും അറിയുന്നു.\nഅതേസമയം, മുൻകാലങ്ങളിൽ ലഹരിയുമായി ബന്ധപ്പെട്ട് വിവാദത്തിലായിട്ടുള്ള സിനിമാക്കാർ തന്നെയാണ് അനൂപ് ബന്ധത്തിന്‍റെ പേരിലും സംശയത്തിന്‍റെ നിഴലിൽ നിൽക്കുന്നതെന്നാണ് സൂചന.അനൂപിനുവേണ്ടി പണം മുടക്കുന്നവരെയും ഇയാളുമായി ഇടപാടുകള് നടത്തിയിരുന്നവരെയും പിടികൂടുന്നതിനുള്ള നീക്കങ്ങളാണു സംഘം നടത്തിവരുന്നത്. കേസില് അനൂപ് ഉള്‍പ്പെടെയുള്ള പ്രതികളെ വരും ദിവസങ്ങളില് കൂടുതല് ചോദ്യം ചെയ്യുമെന്നാണു സൂചനകള്. ഇടപാടുകളില് ഇയാള്‍ക്കുവേണ്ടി പണം മുടക്കുന്നവരെ കണ്ടെത്താനുള്ള അന്വേഷണമാണു പുരോഗമിക്കുന്നത്. ഇതുസംബന്ധിച്ചുള്ള ചോദ്യം ചെയ്യലിനെത്തുടര്‍ന്ന് ഇയാള് വസ്തുക്കച്ചവടത്തിലും ഇടനിലക്കാരനായി എന്നുള്ള വാര്‍ത്തകളും പുറത്തുവന്നിട്ടുണ്ട്. മൂന്നാറില് ഇരുന്നൂറോളം ഏക്കര് വസ്തുക്കച്ചവടത്തിലാണ് ഇയാള് ഇടനിലക്കാരനായതെന്നാണ് മാധ്യമങ്ങളിൽ വന്ന വാർത്ത. ഇതു സംബന്ധിച്ച് ഇയാള് അന്വേഷണ സംഘത്തിനു മൊഴി നല്‍കിയിട്ടുണ്ടെന്നും പറയുന്നു .\nനോട്ട് നിരോധനത്തിനു ശേഷം നടന്ന കച്ചവടത്തില് കേരളത്തിലെ സിനിമ പ്രവര്‍ത്തകരാണു പണം മുടക്കിയിരിക്കുന്നത് എന്ന വിവരവും പുറത്ത് വരുന്നു .


തിരുവനന്തപുരം: മഹാരാഷ്ട്ര പുല്‍ഗാവിലെ സൈനിക ഡിപ്പോയിലുണ്ടായ തീപിടിത്തത്തില് മരിച്ച മേജര് കെ. മനോജ്കുമാറിന്‍െറ മൃതദേഹം മുബൈയില്‍നിന്ന് തിരുവനന്തപുരം വിമാനത്താവളത്തില് കൊണ്ടുവന്നു.\nസംസ്ഥാന സര്‍ക്കാറിനുവേണ്ടി മന്ത്രി കടകംപള്ളി സുരേന്ദ്രനും സൈനിക ഉദ്യോഗസ്ഥരും മൃതദേഹത്തില് പുഷ്പചക്രം അര്‍പ്പിച്ചു. മനോജ്കുമാറിന്‍െറ ഭാര്യ ബീനാ മനോജ്, മകന് വേദാന്ത് എന്നിവര് ബന്ധുക്കള്‍ക്കൊപ്പം വിമാനത്താവളത്തില് എത്തിയിരുന്നു. പിന്നീട് മൃതദേഹം പാങ്ങോട് സൈനിക ആശുപത്രിയില് എത്തിച്ചു. വെള്ളിയാഴ്ച രാവിലെ എട്ടിന് വേട്ടമുക്കിലെ വസതിയില് പൊതുദര്‍ശനത്തിന് വെക്കും. തുടര്‍ന്ന് തൈക്കാട് ശാന്തികവാടത്തില് ഒൗദ്യോഗിക ബഹുമതികളോടെ സംസ്കരിക്കും.\nമേജര് മനോജ്കുമാറിന്‍െറ മൃതദേഹം സൈനിക ബഹുമതികളോടെ സംസ്കരിച്ചു\nറോഡിലൂടെ കൂറ്റന് കാര്‍ഗോ കൊണ്ടു പോകുന്നത് വിലക്കണമെന്നാവശ്യപ്പെട്ട് ഹര്‍ജി\nഒബാമയുടെ ക്ഷണം മോദി സ്വീകരിച്ചു\nകോട്ടയം അസ്സോസിയേഷന് പിക്നിക് വന്‍വിജയം\nമഅ്ദനിക്ക് ആരോഗ്യ പ്രശ്നങ്ങളില്ലെന്ന് കര്‍ണാടക സര്‍ക്കാര്\nറബര് കര്‍ഷകന് ആത്മഹത്യ ചെയ്തു\nകുറ്റാന്വേഷണ പത്രപ്രവര്‍ത്തകന് ജെഡേയെ വധിച്ചത് ഛോട്ടാ രാജനെതിരായ പുസ്തകം പ്രസിദ്ധീകരിക്കുന്നത് തടയാന്


|20 Jan 2020 5:47 AM GMT\nസ്റ്റേറ്റ് ബാങ്ക് ഓഫ് ഇന്ത്യ റിക്കറിംഗ് നിക്ഷേപങ്ങളുടെ പലിശനിരക്ക് 0.15 ശതമാനം കുറച്ചു. പുതുക്കിയ നിരക്ക് ഈ മാസം പത്തിന് പ്രാബല്യത്തില് വന്നു. ഒരു വര്‍ഷം മുതല് പത്തു വര്‍ഷം വരെ കാലാവധിയുള്ളതാണ് എസ്.ബി.ഐ യിലെ റിക്കറിംഗ് നിക്ഷേപങ്ങള്.\nഉപഭോക്താവിന് എസ്.ബി.ഐയില് 6.25 ശതമാനം ആര്.ഡി പലിശ ലഭിച്ചിരുന്നത് 6.10 ശതമാനമായി കുറയും. ഉയര്‍ന്ന പ്രതിമാസ തുകയ്ക്ക് പരിധിയില്ല. അതേസമയം, ഓരോ ആര്.ഡിക്കും നിക്ഷേപ കാലാവധിയിലുടനീളം ഒരേ പലിശനിരക്കായിരിക്കും. പ്രതിമാസം 100 രൂപ മുതലുള്ള റിക്കറിംഗ് നിക്ഷേപങ്ങളാണ് എസ്.ബി.ഐയിലുള്ളത്.\nഒന്നു മുതല് പത്തു വര്‍ഷം വരെ കാലാവധിയുള്ള വിവിധ സ്ഥിര നിക്ഷേപങ്ങളുടെ പലിശയില് 0.15 ശതമാനം കുറവു വരുത്തിയിരുന്നു. ഏഴ് ദിവസം മുതല് ഒരുവര്‍ഷത്തിന് താഴെ വരെയുള്ള സ്ഥിര നിക്ഷേപങ്ങളുടെ പലിശയില് മാറ്റമില്ല. ഒരുവര്‍ഷം മുതല് 10 വര്‍ഷം വരെ കാലാവധിയുള്ള വിവിധ സ്ഥിരനിക്ഷേപങ്ങള്‍ക്ക് നേരത്തേ 6.25 ശതമാനം പലിശ ഉപഭോക്താവിന് ലഭിച്ചിരുന്നു. 6.10 ശതമാനമാണ് ഈയിടെ പുതുക്കിയ പലിശ.\nbanking services banking updates Interest rates


actor nani tkng legal procdrs agnst sree reddyAnweshanam\nനടി ശ്രീ റെഡ്ഡിക്കെതിരെ നിയമനടപടിയുമായി നാനി...\nനടി ശ്രീ റെഡ്ഡിക്കെതിരെ നിയമനടപടിയുമായി നാനി\nSankari Isabella | Tuesday, June 12, 2018 2:10 PM IST\nനടി ശ്രീ റെഡ്ഡിക്കെതിരെ നിയമനടപടിയുമായി നാനി. നാനി പുറത്തിറക്കിയ വാര്‍ത്താകുറിപ്പിലാണ് ശ്രീ റെഡ്ഡിക്കെതിരെ നടപടിയെടുക്കുന്ന വിവരം വ്യക്തമാക്കിയത്. നാനിക്കെതിരെ ശ്രീ റെഡ്ഡി കുറച്ച് ദിവസങ്ങള്‍ക്ക് മുന്‍പ് കടുത്ത ലൈംഗികാരോപണങ്ങള് ഉന്നയിച്ചിരുന്നു. ഇതെ തുടര്‍ന്നാണ് നാനിയുടെ നീക്കം.\nതെലുഗ് സിനിമയെ ഏറെ സമ്മര്‍ദത്തിലാക്കിയിരിക്കുകയാണ് ശ്രീ റെഡ്ഡിയുടെ ആരോപണങ്ങളും പ്രതിഷേധവും. സംവിധായകനും നടനുമായ ശേഖര് കമ്മൂല, ഗായകന് ശ്രീറാം, നടന് റാണാ ദഗ്ഗുബാട്ടിയുടെ സഹോദരന് അഭിറാം ദഗ്ഗുബാട്ടി, സംവിധായകനും തിരക്കഥാകൃത്തുമായ ശിവ കൊര്‍ത്താല തുടങ്ങിയവര്‍ക്കെതിരേയും ഗുരുതരമായ ആരോപണങ്ങളുമായി ശ്രീ റെഡ്ഡി രംഗത്ത് വന്നിരുന്നു. അതില് ഏറ്റവും അവസാനം രംഗത്ത് വന്നത് നാനിക്കെതിരെ ആയിരുന്നു.\nനിങ്ങളെപ്പോലെ തരം താഴ്ന്ന പ്രതികരണങ്ങള്‍ക്ക് ഞാന് മുതിരുന്നില്ല. നിങ്ങളുടെ ആവശ്യവും അത് തന്നെയാണ്. ഞാന് നിയമനടപടിക്ക് ഒരുങ്ങുകയാണ്. അതിന്റെ ആദ്യപടിയായി വക്കീല് നോട്ടീസ് അയച്ചു കഴിഞ്ഞു. മാനനഷ്ടക്കേസാണ് നല്‍കിയിരിക്കുന്നത്.\nമൃദു സമീപനമുള്ള ഒരാളാണെന്ന് തോന്നിയാല് ഇവിടെ ആര്‍ക്കും അയാളെ തിരഞ്ഞെടുത്ത് ആക്രമിക്കാം. സത്യമല്ലാത്ത കാര്യങ്ങള് പ്രചരിപ്പിക്കാം. എനിക്ക് എന്നെക്കുറിച്ച് ആധിയില്ല. പക്ഷേ ഞാന് ജീവിക്കുന്ന സമൂഹത്തെക്കുറിച്ച് ദുഖമുണ്ട്. ക്ലിക്ക്‌സിനും വ്യൂസിനും വേണ്ടി എന്ത് വൃത്തികേട് വേണമെങ്കിലും ഇത്തരക്കാര് പ്രസിദ്ധീകരിക്കും. ഇതെക്കുറിച്ച് എനിക്ക് ഇനി ഒന്നും പറയാനില്ല- നാനി കുറിച്ചു.


വേദങ്ങള് – ISLAM MALAYALAM\nമനുഷ്യസമൂഹത്തെ സന്മാര്‍ഗത്തിലേക്ക് നയിക്കാന് പ്രവാചകന്മാര് മുഖേന അല്ലാഹു വിവിധ കാലഘട്ടങ്ങളില് വേദഗ്രന്ഥങ്ങള് അവതരിപ്പിച്ചിട്ടുണ്ട്. ഈ വേദഗ്രന്ഥങ്ങളുടെയെല്ലാം അടിസ്ഥാനപാഠങ്ങള് ഒന്നുതന്നെയായിരുന്നു. ഏകദൈവത്വം, പ്രവാചകത്വം, മരണാനന്തരജീവിതം എന്നിവയാണ് ഈ അടിസ്ഥാനപാഠങ്ങള്. പല ദേശങ്ങളില് പല കാലങ്ങളില് പല ഭാഷകളില് വേദഗ്രന്ഥങ്ങള് അവതരിക്കപ്പെട്ടിട്ടുണ്ട്. പൂര്‍വകാലത്തുണ്ടായിരുന്ന മൂന്ന് വേദഗ്രന്ഥങ്ങളുടെ പേരുകള് ഖുര്‍ആനില് പറയുന്നുണ്ട്. തൗറാത്ത്, ഇഞ്ചീല്, സബൂര് എന്നിവയാണവ.\nമൂസാ (മോശെ) എന്ന പ്രവാചകന് അവതരിച്ച വേദഗ്രന്ഥമാണ് തൗറാത്ത് (തോറ). ഈസാ (യേശു) പ്രവാചകന് ദൈവത്തില്‍നിന്ന് അവതീര്‍ണമായ വേദമാണ് ഇഞ്ചീല്. ദാവൂദ് (ദാവീദ്) പ്രവാചകന് ലഭിച്ച വേദമാണ് സബൂര്. ഖുര്‍ആനില് പരാമര്‍ശിച്ച വേദഗ്രന്ഥങ്ങളെ പിന്‍പറ്റുന്നവരെന്ന നിലയ്ക്ക് ജൂതമതക്കാരെയും ക്രിസ്ത്യാനികളെയും ‘അഹ്‌ലുല് കിതാബ്’ (വേദക്കാര്) എന്ന് ഖുര്‍ആന് അഭിസംബോധന ചെയ്യുന്നു.\nഒരു കാലത്ത് നിലനിന്നിരുന്ന വേദങ്ങള് നശിച്ചുപോവുകയോ അവയിലെ അധ്യാപനങ്ങളില് മനുഷ്യരുടെ കൈകടത്തലുകള് ഉണ്ടാവുകയോ ചെയ്യുമ്പോള് ആ വേദത്തിന്റെ ദൈവികത നഷ്ടമാകുന്നു. അപ്പോള് പ്രവാചകന്മാര് വഴി ദൈവം പുതിയ വേദം മനുഷ്യര്‍ക്കു നല്‍കുന്നു. ഇങ്ങനെ കഴിഞ്ഞുപോയ പ്രവാചകന്മാര്‍ക്ക് നല്‍കപ്പെട്ട വേദങ്ങളിലെല്ലാം മനുഷ്യന്റെ കൈകടത്തല് സംഭവിച്ചപ്പോഴാണ് അന്ത്യപ്രവാചകനായ മുഹമ്മദ് നബി വഴി ദൈവത്തില്‍നിന്നും വിശുദ്ധ ഖുര്‍ആന് അവതരിച്ചത്.\n90. അവരെതന്നെയാണ് അല്ലാഹു നേര്‍വഴിയിലാക്കിയത്. അതിനാല് അവരുടെ സത്യപാത നീയും പിന്തുടരുക. പറയുക: ‘ഇതിന്റെ പേരിലൊരു പ്രതിഫലവും ഞാന് നിങ്ങളോടാവശ്യപ്പെടുന്നില്ല. ഇത് ലോകര്‍ക്കാകമാനമുള്ള ഉദ്‌ബോധനമല്ലാതൊന്നുമല്ല.’\n15. എന്നാല് മനുഷ്യനെ അവന്റെ നാഥന് പരീക്ഷിക്കുകയും, അങ്ങനെ അവനെ ആദരിക്കുകയും അനുഗ്രഹിക്കുകയും ചെയ്താല് അവന് പറയും: ‘എന്റെ നാഥന് എന്നെ ആദരിച്ചിരിക്കുന്നു.’\n16. എന്നാല് അല്ലാഹു അവനെ പരീക്ഷിക്കുകയും, അങ്ങനെ അവന്റെ ജീവിതവിഭവം പരിമിതപ്പെടുത്തുകയും ചെയ്താലോ, അവന് പറയും: ‘എന്റെ നാഥന് എന്നെ നിന്ദിച്ചിരിക്കുന്നു.’\nഏറ്റവും നല്ലരീതിയിലല്ലാതെ നിങ്ങള് വേദക്കാരുമായി സംവാദത്തിലേര്‍പ്പെടരുത്; അവരിലെ അതിക്രമികളോടൊഴികെ. നിങ്ങള് പറയൂ: ”ഞങ്ങള്‍ക്ക് ഇറക്കിത്തന്നതിലും നിങ്ങള്‍ക്ക് ഇറക്കിത്തന്നതിലും ഞങ്ങള് വിശ്വസിച്ചിരിക്കുന്നു. ഞങ്ങളുടെ ദൈവവും നിങ്ങളുടെ ദൈവവും ഒന്നുതന്നെ. ഞങ്ങള് അവനെ മാത്രം അനുസരിക്കുന്നവരാണ്.”\n1. റസൂല് പറഞ്ഞു; വിശുദ്ധ ഖുര്‍ആന് ഹലാല് (അനുവദനീയം), ഹറാം (നിഷിദ്ധം), മുഹ്കം (ഭദ്രം), മുതശാബിഹ് (സദൃശമായത്)അംഥാല് (ഉപമകള്) എന്നിങ്ങനെ അഞ്ചു വിധത്തിലാണ് അവതരിച്ചിരിക്കുന്നത്. അതിനാല്, അനുവദനീയമായതിനെ അനുവദനീയമയും നിഷിദ്ധമായതിനെ നിഷിദ്ധമായും നിങ്ങള് അംഗീകരിക്കുക. ഭദ്രമായതിനെ അനുഷ്ഠിക്കുകയും സദൃശമായതിനെ വിശ്വസിക്കുകയും ചെയ്യുക. ഉപമകളില്‍നിന്ന് പാഠമുള്‍ക്കൊള്ളുക.\n2. റസൂല് പറഞ്ഞു. ‘അല്ലാഹു നിര്‍ബന്ധവിധികള് നല്കിയിരിക്കുന്നു. അവയെ നിങ്ങള് പാഴാക്കരുത്. ചില കാര്യങ്ങള് അവന് നിരോധിച്ചിട്ടുണ്ട്. അത് ലംഘിക്കരുത്. ചില പരിധികള് നിശ്ചയിച്ചിട്ടുണ്ട്. അവയെ നിങ്ങള് മറികടക്കരുത്. ബോധപൂര്‍വം തന്നെ ചില കാര്യങ്ങളെക്കുറിച്ച് മൗനം പാലിച്ചിട്ടുണ്ട്. അവയെക്കുറിച്ച് അന്വേഷിക്കരുത്.\n3. സിയാദുബ്‌നു ലബീദില്‍നിന്ന് നിവേദനം: നബി അല്‍പനേരം എന്തോ ഓര്‍ത്തശേഷം ഇങ്ങനെ പറഞ്ഞു.’അറിവ് നഷ്ടപ്പെടുന്ന വേളയിലാണ് അതുണ്ടാവുക.”\nഞാന് ചോദിച്ചു. ‘പ്രവാചകരേ, എങ്ങനെയാണ് അറിവ് നഷ്ടപ്പെടുക? ഞങ്ങള് ഖുര്‍ആന് പഠിക്കുന്നു. ഞങ്ങളുടെ സന്താനങ്ങളെ പഠിപ്പിക്കുന്നു. അവര് തങ്ങളുടെ സന്താനങ്ങളെ പഠിപ്പിക്കുന്നു പിന്നെയെങ്ങനെ നഷ്ടപ്പെടാനാണ് അറിവ്? ”\nപ്രവാചകന് പറഞ്ഞു.’അയ്യോ സിയാദ്! താങ്കളെ മദീനയിലെ അല്പം വിവരമുള്ള ഒരാളായാണ് ഞാന് കാണുന്നത്. ഈ ജൂതന്മാരും ക്രിസ്ത്യാനികളും തൗറാത്തും ഇഞ്ചീലും പാരായണം ചെയ്യുന്നു. അവയിലുള്ളതൊന്നും അനുഷ്ഠിക്കുന്നുമില്ല.”


It is not about Dhoni it is about the country Gautam Gambhir on MS Dhoni’s future in Team India-ലക്ഷ്യം ലോകകപ്പ്, ധോണിക്കപ്പുറം ബിസിസിഐ ചിന്തിക്കണം: ഗൗതം ഗംഭീർ\nഇത് ധോണിയെക്കുറിച്ചുള്ള കാര്യമല്ല, രാജ്യത്തെകുറിച്ചുള്ളതാണെന്നും ഗംഭീർ പറഞ്ഞു\nSeptember 30, 2019 5:36:33 pm\nധോണി എപ്പോൾ വിരമിക്കുമെന്നതാണ് കുറച്ചു നാളുകളായി ഇന്ത്യൻ ക്രിക്കറ്റിലെ പ്രധാന ചർച്ച. നാലാം നമ്പരുൾപ്പടെ ടീമിനെ അലട്ടുന്ന മറ്റ് വിഷയങ്ങളെക്കാളേറെ മുൻ താരങ്ങളും ടീം അംഗങ്ങളും ആരാധകരുമെല്ലാം ധോണിയുടെ വിരമിക്കലിനെ കുറിച്ച് വാചാലരാകുന്നു. ഇംഗ്ലണ്ട് ലോകകപ്പിൽ ന്യൂസിലൻഡിനോട് സെമിയിൽ തോറ്റ് ഇന്ത്യ പുറത്തായതിന് ശേഷം എം.എസ്.ധോണി ഇന്ത്യൻ ടീമിനു വേണ്ടി കളിച്ചട്ടില്ല.\nധോണി വിരമിക്കണമെന്ന ആവശ്യം ശക്തമായി ഉയർത്തുന്നത് ഗൗതം ഗംഭീറാണ്. ഇന്ത്യൻ ക്രിക്കറ്റിലെ പ്രധാന വിഷയങ്ങളിലൊന്ന് ധോണിയുടെ വിരമിക്കലാമെന്നു ഓരോ തവണയും ഗംഭീർ ആവർത്തിക്കുന്നു. സെലക്ടർമാർ ധോണിയുമായി സംസാരിക്കണമെന്നു ഇതിനു മുൻപും വ്യക്തമാക്കിയ ഗംഭീർ ഇപ്പോൾ പറയുന്നത് ലക്ഷ്യം അടുത്ത ലോകകപ്പായിരിക്കണമെന്നാണ്.\n“വിരമിക്കൽ ഒരാളുടെ വ്യക്തിപരമായ തീരുമാനമാണ്. നിങ്ങൾക്ക് ഇഷ്ടമുളള സമയമത്രയും കളിക്കാൻ നിങ്ങൾക്ക് അനുവാദമുണ്ട്. എന്നാൽ ഭാവിയെക്കൂടി മുന്നിൽ കാണണം. ധോണി അടുത്ത ലോകകപ്പ് കളിക്കുമെന്ന് എനിക്ക് തോന്നുന്നില്ല. അപ്പോൾ പിന്നെ ആരായിരിക്കും നായകൻ? വിരാട് കോഹ്‌ലിയോ അല്ലെങ്കിൽ മറ്റാരെങ്കിലുമോ, അവർ ധോണിയോട് സംസാരിക്കണം. നിലവിൽ ഒരു യുവതാരത്തെ വളർത്തിയെടുക്കേണ്ട സമയമാണ്. കാരണം ഇത് ധോണിയെക്കുറിച്ചുള്ള കാര്യമല്ല, രാജ്യത്തെകുറിച്ചുള്ളതാണ്,” ഗംഭീർ പറഞ്ഞു.\nഇന്ത്യയ്ക്ക് വേണ്ടി ക്രിക്കറ്റ് കളിക്കുമ്പോള് സ്വന്തം താത്പര്യങ്ങളും ആഗ്രഹങ്ങളും മാത്രം പരിഗണിച്ച് പരമ്പരകള് തിരഞ്ഞെടുക്കാന് സാധിക്കില്ലെന്നു ഗംഭീര് തുറന്നടിച്ചിരുന്നു. ലോകകപ്പ് ക്രിക്കറ്റിനു ശേഷം ധോണി ഇന്ത്യയ്ക്ക് വേണ്ടി കളിച്ചിട്ടില്ല. ടീമിന്റെ മുന്‍പോട്ടുള്ള യാത്രയില് ധോണിയുടെ സ്ഥാനം എന്താണെന്നതിനെ കുറിച്ച് ബോധ്യം വേണമെന്നും ഗംഭീര് പറഞ്ഞു.\nവിക്കറ്റ് കീപ്പര് ബാറ്റ്‌സ്മാന് ഋഷഭ് പന്തിന് അധിക സമ്മര്‍ദം നല്‍കരുതെന്നും ഗംഭീര് പറഞ്ഞു. 21 വയസിനിടെ പന്ത് ടെസ്റ്റില് രണ്ട് സെഞ്ചുറികള് നേടി. പന്തിന് അധിക സമ്മര്‍ദം നല്‍കിയാല് അവന്റെ പ്രകടനത്തെ ബാധിക്കും. നിരന്തരം വിമര്‍ശിച്ചുകൊണ്ടിരിക്കുന്നതു ഗുണം ചെയ്യില്ല. വിരാട് കോഹ്‌ലി മാത്രമല്ല പരിശീലകന് രവി ശാസ്ത്രിയും പന്തിനോട് സംസാരിക്കണമെന്നും ഗംഭീര് പറഞ്ഞു.\nWeb Title: It is not about dhoni it is about the country gautam gambhir on ms dhonis future in team india